
I

INTRODUCCIÓ

1.- EL MARC GENERAL DE L’ESTUDI

El municipi de Santa Coloma de Gramenet ha estat immers en els darrers 20 anys a un procés important de requalificació urbanística, social i econòmica de la ciutat.

Com s’assenyala en el document municipal sobre Eixos estratègics de desenvolupament, “ha experimentat una millora molt significativa de la seva realitat urbanística i social, integrant la diversitat d’origen dels seus ciutadans i mostrant un sentiment col·lectiu per viure a Santa Coloma i de satisfacció pel progrés personal i col·lectiu assolit”.

Malgrat aquesta situació que ha comportat importants inversions urbanístiques i de dotació d’equipaments, apareixen en la perspectiva futura alguns elements i processos que cal tenir en compte:

· De forma paral·lela i coherent amb la dinàmica metropolitana, es detecta un procés de pèrdua de població a la ciutat, com a conseqüència de la combinació de diferents factors: disminució de la dimensió de les famílies, envelliment de la població, manca d’espais residencial qualificats, etc.

· Es detecta en certs sectors perills de consolidació d’elements no integrats, com a conseqüència de la substitució de població jove per immigracions extracomunitàries.

· La història urbana i social de Santa Coloma, molt especialment l’ocupació del territori per usos residencials molt densos durant els anys 60, ha creat un evident desequilibri en la base econòmica local.

Per un costat no hi ha disponibilitat urbanística per consolidar una oferta industrial que generi una base econòmica estable a la ciutat.

Per altre costat, el caràcter marcadament residencial de la ciutat, ha fet que no hi hagi una correspondència entre les necessitats econòmiques per afrontar les inversions en equipaments socials i la base fiscal pròpia d’una ciutat com Santa Coloma i derivada de les activitats econòmiques que hi són presents.

· Finalment, l’evolució més recent de les formes organitzatives de l’economia, ha suposat la transformació de bona part del treball assalariat en treballadors autònoms, que si bé tenen fixada la seva residència a Santa Coloma, el seu espai de treball és el conjunt de l’àrea metropolitana. Sense una clara adscripció a la ciutat de la seva producció: en aquest sentit seria significatiu els sectors, laboralment força importants a Santa Coloma de taxistes i treballadors autònoms en els diferents rams de la construcció, organitzats en empreses molt petites i pràcticament unipersonals.

En aquest context plantejar estratègies de futur pel sector comercial i dels serveis, acaba tenint una àmplia significació en el cas de Santa Coloma.

· El sector terciari en general i de forma particular el comerç, ha d’esdevenir el motor principal de la base econòmica local, la qual cosa comporta: creació de riquesa, consolidació d’ocupació, i en definitiva un factor determinant de cohesió social a la ciutat.

· Aquest sector és únic que pot generar a curt termini i de forma continuada l’aportació de fluxos econòmics exteriors a la ciutat, davant de les limitacions que es detecten per implantacions industrials.

· Finalment, això ha de permetre assentar unes bases fiscals noves per l’economia municipal que permetin superar la situació de desequilibri de Santa Coloma en relació a ciutats de la seva dimensió i dotar d’ingressos pressupostaris que permetin continuar en les operacions de requalificació urbanística i de dotació d’equipaments de tot tipus.

És en aquest context que l’esmentat document de línies estratègiques de futur planteja, sigui permesa la  redundància, el caràcter estratègic d’un conjunt d’actuacions referides al sector del comerç i els serveis i que poden resumir-se en: 

· Desenvolupar de forma global un model de comerç per Santa Coloma que compagini el potencial de les noves iniciatives de desenvolupament urbanístic amb l’ordenació i potenciació dels eixos del comerç urbà tradicional de Santa Coloma mitjançant la formulació d’un Programa d’orientació per als equipaments comercials.

· Desenvolupar plans i programes de dinamització comercial que permetin una millora en la competitivitat de l’oferta dins del projecte global de ciutat amb especial referències als entorns dels eixos comercials estructurats al voltant dels mercats.

· Creació d’un espai pels serveis del comerç a Santa Coloma desenvolupant les iniciatives que ofereix el Pla Territorial Sectorial de Catalunya.

És en aquest context que, en els darrers mesos, s’han realitzat els treballs i estudis que han de permetre la formulació del Programa d’orientació dels equipaments comercials, i que es documenten en aquesta memòria i propostes.

Cal destacar en aquest procés un aspecte metodològic central com ha estat la creació d’una comissió específica de seguiment dels treballs d’elaboració del POEC.

Aquesta comissió sota la presidència del Tinent d’alcalde de Recursos Interns, Promoció Econòmica i Comerç, ha estat constituïda per representants de diversos sectors:

· Institucional, en representació dels diferents grups municipals, de la Diputació de Barcelona, de la Generalitat de Catalunya, del Consell Comarcal del Barcelonès i de la Cambra de Comerç. Aquestes institucions estaven representades per 8 persones, a les que s’afegien 5 o 6 tècnics municipals de diferents àrees.

· El sector comercial representat per les entitats locals (ACI, ESCIBNA, Gremis sectorials, els centres comercials i agrupacions territorials). En la comissió anomenada representaven aquests sectors una trentena de persones pertanyents a les diferents organitzacions.

· Representants sindicals i de consumidors tant de Santa Coloma com de les entitats de consumidors de Catalunya. Aquests sectors van nomenar 5 representants a la comissió.

· Finalment, la comissió ha comptat amb la presència d’empresaris de diferents sectors tant comercials com dels serveis i financers que han aportat una dotzena més de membres.

La comissió, entre el mes de setembre de l’any 1999 i el mes de setembre de l’any 2000 s’ha reunit en setze sessions plenàries, a més a més de sessions específiques en alguns sectors comercials o àrees territorials.

Del conjunt d’aquest treball de participació, s’han produït aportacions significatives tant de caràcter individual i sectorial com global, amb documents de proposta de diferents organitzacions.

El conjunt del Programa d’orientació per als equipaments comercials, doncs, és la conseqüència tant dels treballs dels equips tècnics i les investigacions de treball de camp, d’enquesta i proposta, com de les aportacions dels membres de la comissió de seguiment.

La comissió de seguiment en la seva reunió de 27 de setembre de l’any 2000, va manifestar el seu acord unànime i consensuat a les diferents propostes que constitueixen l’eix vertebrador del POEC i que en la seva tramitació es sotmet a l’aprovació municipal, la informació pública i l’aprovació definitiva pel Conseller d’indústria, comerç i turisme de la Generalitat.  

2.- ELS PROGRAMES D’ORIENTACIÓ PER ALS EQUIPAMENTS COMERCIALS COM CONCRECIÓ DE LA COMPETÈNCIA MUNICIPAL EN L’ORDENACIÓ DEL COMERÇ

2.1.- El marc normatiu

a) Antecedents normatius

L’any 1987 el Parlament de Catalunya va aprovar per unanimitat la Llei d’equipaments comercials (llei 3/1987 de 9 de març). Aquesta Llei tenia com objectiu fonamental regular els processos d’implantació territorial dels equipaments comercials, i de forma molt especial les grans superfícies per tal d’intervenir en els impactes que l’evolució de l’estructura del sector produïa sobre els formats comercials més tradicionals.

D’aquesta manera, s’intentava fomentar la reforma del sector. Entre els instruments previstos, la Llei va crear la figura dels Programes d’orientació per als equipaments comercials (POEC), que pressuposava la competència municipal en l’ordenació de l’equipament comercial en el marc local.

La forta dinàmica evolutiva del sector, i molt especialment els creixements en els nous formats comercials, varen fer que les prioritats legislatives i d’actuació es dirigissin cap a altres àmbits, especialment cap els processos d’anàlisi per a l’autorització d’implantacions de grans establiments i l’inici de processos de dinamització de les associacions de comerciants.

Al no haver-se produït un desenvolupament reglamentari dels Programes d’orientació per als equipaments comercials, les actuacions municipals en matèria d’ordenació es van limitar a les genèriques derivades de l’ordenació urbanística i d’intervenció en obres i serveis a l’espera de la regulació del marc propi de la competència municipal en els programes.

b) L’actual legislació

L’evolució general del sector comercial, va accentuar la competència entre dues grans concepcions d’implantació, és a dir, el comerç urbà i les implantacions perifèriques.

Això va suposar que la intervenció pública en l’ordenació comercial prengués una nova dimensió.

Els enfocs territorials i de valoració dels impactes supramunicipals es completaven amb una vessant de revalorització del comerç urbà, el que situava en el centre de les iniciatives als ajuntaments.

Aquesta situació comença a canviar i concretar-se a partir de l’aprovació per unanimitat del Parlament de Catalunya de la nova Llei d’equipaments comercials (Llei 1/1997 de 24 de març), que va suposar un nou impuls en la concepció de l’instrument municipal d’ordenació del comerç com són els  Programes d’orientació per als equipaments comercials. 

Aquest instrument d’ordenació que en bona part és tributari de l’entramat conceptual, normatiu i administratiu de l’urbanisme, situa en la competència municipal l’establiment dels models comercials locals. 

La Llei 1/1997, i en concret, l’article 14 estableix la figura dels POECs: 

1 … , correspon als ajuntaments l’adaptació de l’equipament comercial de les poblacions respectives a les necessitats dels consumidors i consumidores. Amb aquesta finalitat, i en funció de les necessitats esmentades, els ajuntaments poden elaborar programes d’orientació per als equipaments comercials i adoptar les mesures de foment oportunes per que l’equipament comercial ja existent a la població s’adapti al model que es desprengui del programa respectiu.

D’aquesta definició s’infereix que els Programes d’orientació per als equipaments comercials actuen en una doble vessant: 

· Per un costat, la intervenció municipal ha d’afavorir la reforma i modernització de les estructures del comerç en petites i mitjanes empreses, per facilitar-li, amb èxit, afrontar els reptes que es deriven dels canvis estructurals als que està sotmès el món de la distribució, especialment en els fenòmens derivats de la globalització i la concentració empresarial.

· Per altra banda, aquesta intervenció municipal ha de centrar-se en una perspectiva de reforçar el comerç en trama urbana com a forma de contrarestar tant els riscos i disfuncions que plantegen les implantacions comercials en les perifèries, com els desplaçaments innecessaris fora del municipi com a conseqüència de dotacions en municipis veïns, com és el cas de Badalona i Barcelona en relació a Santa Coloma, que compten amb una oferta més important en relació a l’escassa que s’ofereix en el municipi. 

La conseqüència d’un desplaçament dels actes comercials cap a les perifèries urbanes ha suposat, en altres països europeus, especialment a França, la desertització econòmica del centre de les ciutats i la pèrdua de qualitat en la vida urbana i social dels ciutadans.

Aquesta reflexió és particularment important en el cas de Santa Coloma en el que ja de per sí la base econòmica local és feble i per tant un desplaçament no faria altre cosa que agreujar aquestes dinàmiques.

La definició legal dels POECs que s’ha reproduït mostra les dues línies que han de marcar els treballs de formulació i redacció d’aquests instruments d’ordenació:

· L’ordenació del comerç local, fixant-ne el model d’implantació, és una competència pròpia de l’àmbit municipal, com es dedueix del fet que correspongui als ajuntaments la iniciativa en el procés d’adaptació de l’equipament comercial local a les necessitats de la població.

· Els consumidors esdevenen els destinataris centrals de les actuacions dels programes, al referir-se explícitament a una millor satisfacció de les seves necessitats de compra i consum.

Posteriorment i per ordre del Conseller d’indústria, comerç i turisme de 8 de juliol de 1998 es varen establir els continguts i els processos de tramitació dels programes d’orientació de l’equipament comercial, en un tercer  desplegament reglamentari de la Llei 1/1997 després del decret que regulava la implantació dels grans establiments i del que aprovava el Pla territorial sectorial d’equipaments comercials. 

L’article tres de l’ordre de 8 de juliol de 1998, fixa els principals documents que han de formar el Programa d’orientació dels equipaments comercials: 

· Una memòria informativa de la situació del comerç i els hàbits i necessitats dels consumidors, que permeti establir els objectius del programa i els criteris d’intervenció.

· El model local del comerç, per adaptar l’equipament comercial a les necessitats de consumidors i consumidores.

· Les accions o programa d’actuacions que implantin el model definit de comerç local.

2.2.- Procés d’elaboració del Programa d’orientació per als equipaments comercials de Sta. Coloma de Gramenet.

A més a més de la importància, que hem assenyalat en els antecedents, pel que fa al procés de participació del sector comercial de Santa Coloma en la discussió dels resultats de les anàlisis de la situació i en els criteris generals i mesures concretes del POEC, metodològicament, s’ha seguit un procés que pot exemplificar-se en l’esquema diagramàtic que apareix en la plana següent. Es pot veure com s’articulen els continguts dels programes per a l’orientació de l’equipament comercial a partir de la seva pròpia definició.

Els Programes d’orientació per als equipaments comercials han de constituir-se, doncs, a partir d’un conjunt d’actuacions (municipals i del món del comerç) quina finalitat ha de ser, adaptar les estructures i l’equipament comercial actual a les necessitats i hàbits dels consumidors i dotar al municipi d’una infrastructura urbanística de suport que ho faci possible.

Per arribar a la presa de decisions per part municipal en les mesures d’ordenació, planejament i foment que suposin l’adaptació de les estructures comercials, el POEC ha de suposar la formulació explícita d’un model comercial local que contempli la localització de les implantacions comercials, els tipus de formats, establiments i barreja (el mix) de diferents activitats i el dimensionat del sector.

El model comercial es defineix seguint el procés representat en l’esquema gràfic següent:

Entre els documents del POEC, la memòria d’informació, comprendrà en aquest sentit els següents aspectes:

· L’oferta comercial i les seves característiques estructurals, a partir de la consideració dels diferents sectors, el número d’establiments i les seves superfícies i els formats comercials presents a Sta. Coloma.

· La localització i les implantacions del comerç en la trama urbana, distingint entre els eixos comercials amb les concentracions d’alta densitat comercial, la localització d’equipaments de major dimensió, i el nivell d’equipament, especialment del comerç de compra quotidiana en els diferents barris de Sta. Coloma. 

· Per analitzar la demanda dels consumidors, s’ha partit  del volum econòmic de la despesa familiar comercialitzable en cada un dels sectors de consum, per deduir-ne els hàbits de compra dels consumidors, el que permet concretar quines són les quotes de mercat dels diferents formats comercials i l’evasió de despesa fora de Santa Coloma com a conseqüència dels desplaçaments que es realitzen per efectuar les compres.

· Els temes més propis de l’urbanisme comercial, a més a més de les anàlisi de localització i implantació de l’oferta, tenen en compte les condicions d’implantació dels usos comercials que es deriven del planejament urbanístic metropolità i dels plans especials elaborats.

Pels dos primers apartats, s’ha comptat amb fonts estadístiques públiques (el cens de l’impost d’activitats econòmiques, que ha permès l’estudi de l’oferta comercial; i l’enquesta de pressupostos familiars dona la informació que permet calcular el volum de la despesa comercialitzable i la seva distribució per sectors). 

Aquestes informacions oficials, s’han complementat amb treballs de investigació i enquesta específics per aquest estudi, com han sigut una enquesta d’hàbits de compra dels consumidors i la mapificació, sobre suport informàtic, de la localització dels establiments comercials.

La memòria informativa conclou amb una diagnosi - síntesi, en la que es plantegen els elements fonamentals per determinar l’estat de situació de com l’equipament comercial present a Santa Coloma s’adapta a les necessitats presents i potencials dels consumidors residents, i la capacitat del comerç de la ciutat per captar clientela exterior.

La memòria justificativa es centra en la formulació del model comercial local que es composa dels diferents elements que s’han assenyalat: localització; tipus  i format dels establiments comercials i el seu dimensionat.

La definició i característiques del model comercial respon a les conclusions de l’anàlisi de l’estat de situació i per tant es  fonamenta en les conclusions de la part informativa del document. Planteja la capacitat d’adaptació a les necessitats de la demanda, però també ha d’expressar les voluntats i criteris polítics de l’Ajuntament, com es correspon a un instrument municipal d’ordenació.

En un sentit, els criteris municipals s’expliciten en els instruments urbanístics de caràcter general, Pla general metropolità i les seves modificacions, els  plans especials, les actuacions urbanístiques i les formulacions expressades  en el document municipal sobre els eixos estratègics de desenvolupament  de la ciutat de Santa Coloma de Gramenet.

Per altre part, tal com estableix l’article 4.7 de l’ordre de 8 de juliol de 1998, el POEC haurà de tenir en compte el marc que es deriva de les propostes i criteris del Pla territorial sectorial d’equipaments comercials (PTSEC).

Finalment la part propositiva del POEC està formada per actuacions en matèria d’iniciatives urbanístiques, de revisió  d’ordenances i mesures de foment que han de permetre avançar en l’objectiu d’aconseguir les fites del model local de comerç, que permeti adaptar l’equipament comercial a les necessitats de consumidors i consumidores.

Les accions proposades adopten una formulació programàtica, és a dir, s’assignen als agents responsables d’executar-les i s’emmarquen en un procés de temporalització, fixant-ne prioritats i periodificant el moment de la seva realització. 

II

MEMÒRIA INFORMATIVA 

L’EQUIPAMENT COMERCIAL, DEMANDA DELS CONSUMIDORS  I HÀBITS DE COMPRA A SANTA  COLOMA DE GRAMENET

4.- L’EQUIPAMENT COMERCIAL

4.1.- Característiques de l’oferta comercial a Sta. Coloma de Gramenet

L’objecte fonamental dels Programes d’orientació per als equipaments comercials, és l’actuació municipal en l’ordenació i foment d’iniciatives en relació a l’equipament comercial ja existent, ja que, segons la pròpia definició legal dels POEC, el seu objectiu més precís és l’adaptació progressiva de l’actual oferta comercial al model comercial fixat pel propi POEC, en funció de les demandes dels consumidors actuals i futurs.

De fet, en els plantejaments generals de la Llei, les seves concrecions reglamentàries i les actuacions que s’han anat realitzant arreu de Catalunya, es dedueix que l’acció fonamental d’actuació municipal s’haurà de centrar en el comerç urbà, és a dir, en els establiments i formats situats en la trama urbana més central de les poblacions.

Aquest comerç urbà com equipament comercial, s’estructura de forma majoritària en petites i mitjanes empreses, molt sovint de caràcter familiar i autònom. 

L’evolució general de l’oferta comercial, en la que es detecta una important concentració en el sector de bens de consum quotidià (alimentació i articles de gran consum), fa que el comerç urbà es correspongui fonamentalment als sectors dels anomenats bens comparatius (moda, equipament de la llar, etc.) i botigues molt especialitzades d’alimentació o bé en les parades dels mercats municipals.

Partint de la base que el que condiciona la capacitat d’adaptació d’aquest tipus de comerç a les necessitats dels consumidors és la possibilitat de que aquest tipus de comerç en trama urbana, permeti escollir en condicions de preu, qualitat, etc., l’element fonamental és el nombre d’establiments i la seva densitat de localització en els eixos comercials urbans.

En els darrers anys l’evolució de les activitats del comerç i de la distribució comercial , ha transcorregut fonamentalment per dues vies principals: la diversificació  de formats comercials, especialment amb la integració dels nous formats en estructures empresarials unificades, sotmeses a forts processos de concentració, i un augment progressiu i significatiu de la dimensió dels establiments, especialment pel que fa a les superfícies de venda.

L’augment de les superfícies de venda, tant pel que fa a la superfície mitjana dels establiments, com en la dotació global d’equipament comercial a nivell de cada municipi, presenta una doble conseqüència:

· De forma positiva augmenta la capacitat dels consumidors per poder elegir entre formats diversos i en millors condicions, a l’augmentar la dimensió dels establiments i permetre una millor dotació en oferta i comoditat de compra.

· De forma negativa al agrandir, en certa manera, l’escletxa entre el comerç més tradicional i les noves formes de distribució.

En algun sentit l’evolució més recent, caracteritzada fonamentalment pels processos de concentració empresarial, en sectors claus, com són els de l’alimentació i venda de productes de gran consum (fusió del grup Carrefour), mostren cruament les conseqüències d’aquestes darreres  consideracions.

Tan és així que a finals de l’any 1999 es va iniciar un doble procés: redacció d’una nova Llei d’Equipaments Comercials per tal d’incloure la intervenció sobre els impactes de les restriccions de la competència com a conseqüència dels processos de concentració, i per altre costat la revisió anticipada del PTSEC. Tot plegat per evitar l’abús de posicions de domini que puguin suposar, en la pràctica, situacions oligopolístiques, especialment en els sectors més sensibles, com els esmentats, que afecten a la totalitat de la població. 

En aquesta perspectiva, un nombre important d’establiments pot ajudar a trencar amb les conseqüències d’aquestes potencials situacions de domini de mercat.

Al mateix temps, les possibilitats d’oferir un servei als consumidors, en condicions de qualitat, varietat, serveis, preus i horaris 
 estaran en funció d’una oferta variada i múltiple d’establiments. Les possibilitats d’aquesta oferta variada estaran condicionades, en bona part, per la grandària dels establiments, especialment pel que fa a la seva superfície. 

La dimensió dels establiments és també significativa en el moment de determinar la capacitat competitiva de les empreses comercials. És per això que en aquest segon aspecte, la superfície dels establiments esdevé la variable clau.

L’anàlisi de l’oferta comercial i del nivell d’equipament comercial a Santa Coloma, es fonamenta en una explotació específica per aquest estudi del cens de l’Impost d’Activitats Econòmiques. Aquest cens municipal s’ha depurat per tal de treure els elements que puguin resultar duplicats, assignant les superfícies comercials a un únic local i establiment en cas de duplicacions d’expedients, excloent fórmules de venda (automàtica, a distància, etc.) que no son objecte del POEC, etc.

Al mateix temps la depuració del cens d’activitats s’ha fet en paral·lel a la mapificació dels establiments, sobre una cartografia digitalitzada amb parcel·lari. El procés ha permès detectar incoherències (entre la superfície comercial i la de la superfície de la parcel·la que acull l’activitat), millorant en tot cas la fiabilitat de la informació censal. 

En annex estadístic s’inclouen la totalitat de les dades que han possibilitat establir l’anàlisi de l’equipament i oferta comercial, les seves característiques i el nivell de servei en els diferents barris que composen l’estructura de Santa Coloma.

4.2.- Els establiments comercials

A la taula n.1 de la pàgina següent es resumeixen les dades estadístiques principals que permeten establir les característiques de l’estructura de l’oferta comercial a Santa Coloma de Gramenet. 

En aquest punt cal fer una precisió important. Les superfícies que apareixen en les diferents taules i elaboracions dels índex, son les superfícies que resulten de la depuració del cens de l’IAE pel que fa a superfícies comercials declarades.

En les elaboracions del IDESCAT que serveixen de base a la redacció del Pla Territorial Sectorial d’Equipaments Comercials es treballa amb superfícies de venda, estimades per aplicació a les dades de superfícies comercials declarades, coeficients correctors estimats en base a enquestes sobre mostra. 

TAULA N .1

ESTABLIMENTS COMERCIALS I LA SEVA ESTRUCTURA

	
	Establiments
	%
	Sup. comercial (m2)
	%
	Sup. mitjana (m2)

	Alimentació
	715
	41
	52404
	32
	73

	Q. no alimentari
	122
	7
	10292
	6
	84

	Equipament llar
	316
	18
	45796
	28
	145

	Equip personal
	335
	19
	25832
	16
	77

	Automoció i Carb.
	62
	4
	12734
	8
	205

	Cultura i lleure
	139
	8
	7966
	5
	57

	Comerç mixt
	39
	2
	7866
	5
	202

	Altres
	32
	2
	2461
	1
	77

	TOTAL
	1760
	100
	165351
	100
	94


Font : Cens municipal IAE.1999. Elaboració i depuració de dades 2000

L’opció del POEC de Santa Coloma de treballar sobre superfícies comercials totals obeeix a diverses consideracions:

· La diferència entre superfície de venda i superfície comercial correspon generalment a magatzems i serveis, però acaba suposant un potencial de creixement de l’oferta comercial, a mida que les formes de merchandising comercial avancen cap a la utilització intensiva de l’espai.

· En els sectors i formats en els que la superfície és més significativa, que es corresponen amb els més evolucionats i de dimensió superior, les diferències entre superfície comercial i de venda són molt més petites, en la mesura en que bona part de l’estratègia de negoci és la rotació dels stocks, la qual cosa permet disminuir les àrees de magatzem i concentrar-les en la pròpia superfície de venda. 

· Finalment cal destacar que en el cas dels establiments de més de 400 m2., i especialment en els supermercats i formats assimilables, es disposa d’informació complementària que permet tenir en consideració les dues dimensions.

En aquest sentit les dades de l’IDESCAT referides a un any anterior a les que es resumeixen a la taula 1 
, mostren una bona coincidència pel que fa al nombre d’establiments totals i la seva distribució sectorial (1.760 segons el cens municipal del 1999 base d’aquest POEC; 1.688 segons dades IDESCAT pel 1998). Sí que existeix una diferència en les superfícies: 165.351 m2 de superfície comercial en el cens municipal i 108.928 m2 de superfície de venda en l’estimació de base del PTSEC.

La reflexió que es feia més amunt, pot resumir-se en les dades següents

· Superfícies mitges comercials totals

- Comerç mixt




202 m2
- Establiments, exclòs comerç mixt
  91 m2
- Total establiments comercials

  94 m2
· Superfícies mitges de venda

- Comerç mixt




160 m2
- Establiments, exclòs comerç mixt
  62 m2
- Total establiments comercials 

  64 m2
· Proporció superfície venda/superfície comercial

- Comerç mixt




80%

- Establiments exclòs comerç mixt
69%

- Total establiments comercials

68%

4.3.- La barreja o mix comercial
Es coneix amb l’expressió de barreja o mix comercial la distribució (en forma de percentatges), dels establiments entre els diferents sectors comercials. És un bon indicador de l’estructura del comerç local i serveix per establir quin és el grau d’externalització de l’activitat comercial, en el sentit de compres que es realitzen fora del municipi i el potencial d’atractivitat de compradors externs.

La taula n.2, permet comparar l’estructura comercial (expressada en termes de mix o barreja comercial) de Sta. Coloma amb  la mitjana de Catalunya. La comparació es fa tant tenint en compte els establiments com les superfícies. En aquest darrer cas en el ben entès que es comparen dues magnituds en principi diferents (superfícies comercials totals a Santa Coloma, superfícies de venda a tot Catalunya), però que per la relativa homogeneïtat de la proporció entre superfície de venda i comercial en els diferents sectors, fa que la comparació sigui consistent.

Malgrat que la comparació de les dades de les dues estructures comercials (referides als establiments de Santa Coloma i les generals de Catalunya), presenta resultats relativament semblants, hi ha dues diferències significatives, referides ambdues a la comercialització dels productes de consums més quotidians:

Per un costat a Santa Coloma el comerç quotidià (alimentació, drogueria i perfumeria) té una sobrerepresentació (4 punts percentuals en establiments, 9 punts percentuals pel que fa a superfícies). Aquestes diferències, òbviament a costa de menor presència d’establiments de venda de productes d’equipament (moda i llar), i del comerç mixt son pròpies de municipis que no tenen atracció sobre clientela externa.
TAULA N .2

ESTRUCTURA COMERCIAL A STA. COLOMA I CATALUNYA

	Sector
	% 

Establiments
	% 

Superfície

	
	Sta. Coloma 
	Catalunya
	Sta. Coloma 
	Catalunya

	Alimentació
	41
	38
	31
	25

	Q. no alimentari
	7
	6
	6
	4

	Equipament llar
	18
	17
	28
	25

	Equip personal
	19
	19
	16
	13

	Automoció i Carb.
	4
	4
	8
	12

	Cultura i lleure
	8
	9
	5
	6

	Comerç mixt
	2
	4
	5
	11

	Altres
	2
	3
	1
	4

	TOTAL
	100
	100
	100
	100


Font : Cens municipal IAE per Santa Coloma. 1999. Pla Territorial Sectorial d’Equipament Comercial  (1997) pel total de Catalunya.

Centrant-nos en les estructures comercials relatives, referides al nombre d’establiments, part del sobre dimensionat en comerç quotidià a Santa Coloma, es compensa per la menor presència d’establiments del comerç mixt (supermercats especialment).

La combinació d’aquests diversos factors explica, en part, el posicionament del comerç de Santa Coloma:

· Importància del comerç quotidià, conseqüència del caràcter marcadament residencial de Santa Coloma.

· Equipament comercial en productes d’equipament (de la llar, de moda, etc.) amb un menor pes relatiu. Si bé aquest menor pes s’explicaria pel fet que Santa Coloma, avui per avui, exerceix poca influència sobre l’entorn en termes d’atracció de clientela, no és menys cert que per la dimensió demogràfica de la ciutat li correspondria una estructura comercial més complerta, per donar servei als residents en el conjunt de sector d’activitat.

GRÀFIC N.1

ESTRUCTURA PER SECTORS (ESTABLIMENTS)

% d’establiments per sector sobre el total dels establiments

Font : Cens municipal IAE.  Santa Coloma1999. 

· Finalment, si limitéssim l’anàlisi al comerç de freqüentació més quotidiana (alimentació, productes de gran consum, comerç mixt), es detecta un desequilibri a favor dels formats menys evolucionats, amb menys presència de comerç mixt a Santa Coloma que en el conjunt de Catalunya.

En el cas dels establiments d’equipament (personal i de la llar), la petita diferència entre l’estructura de Sta. Coloma i la de Catalunya, amaga una conseqüència important: la dimensió demogràfica de Sta. Coloma, i la capacitat de consum i compra dels seus residents, precisaria un equipament més important en aquests sectors, ja que l’estructura mitjana de Catalunya inclou la totalitat de municipis, molts dels quals, especialment els més petits, no tenen pràcticament cap altra comerç que no sigui el de freqüentació més quotidiana.

Les diferències es fan més evidents en el cas de les superfícies i la seva distribució estructural:

Per la seva importància caldria destacar tres fets:

La superfície dels establiments de consums quotidians continua pesant més (com ja es deia al referir-nos a establiments) a Santa Coloma que no pas al conjunt de Catalunya.

GRÀFIC N.2

ESTRUCTURA COMERCIAL (SUPERFÍCIES) 

% de la superfície comercial de cada sector sobre el total de superfície comercial del conjunt d’establiments

Font : Cens municipal IAE.  Santa Coloma1999.

És important, i especialment significativa, la diferència del pes del comerç mixt en l’estructura comparada entre Santa Coloma i la mitjana catalana. El pes del comerç més evolucionat (supermercats, etc.) dintre de la superfície comercial local a Santa Coloma es menys de la meitat de la mitjana catalana (un 5% en front d’un 11%).

Per a la resta de sectors les diferències son relativament poc importants, excepte en el cas dels establiments de venda d’automòbils, on a  Catalunya representen un 50% més de pes de la superfície comercial en l’estructura local que no pas a Santa Coloma de Gramenet. En aquest cas aquesta diferència negativa de Santa Coloma també explica una certa dependència exterior per a la compra d’aquests productes i un baix potencial d’atractivitat externa.

Aquest darrer fet (menys pes del sector de l’automòbil i els carburants en la superfície comercial a Santa Coloma en relació a la mitjana catalana), contrasta amb una important presència a la ciutat d’activitats de serveis relacionades amb el sector, com és especialment l’existència d’un nombre important, i articulat, de tallers de reparacions i instal·lació d’accessoris.

En conclusió, doncs, l’estructura de l’oferta comercial presenta a Santa Coloma els següents trets significatius:

	Amb estructura comercial semblant entre Santa Coloma i la mitjana de Catalunya (expressada en termes percentuals en la barreja o mix comercial), la situació mostra una feblesa relativa dels establiments lligats a la venda de productes de consum i compra menys quotidians (moda, equipament de la llar, etc.).

Aquesta situació diferencial, és més significativa si tenim en compte  la capacitat de compra de Santa Coloma, derivada de la seva dimensió demogràfica, que permet un nivell més alt d’equipament en comerç especialitzat.

La mateixa situació es podria referir als establiments de venda d’automòbils, malgrat l’existència d’una important xarxa d’activitats de serveis  auxiliars en aquest sector.

Si l’anàlisi es fa en termes d’estructura comercial expressada en superfícies, es posa en evidència també, un sobrepès del petit comerç per a consums quotidians, sobrepès que és més significatiu si es tenen en compte els establiments més evolucionats i de caràcter mixt que tenen un pes que  està per sota de la mitjana catalana.

Tot sembla conduir a  la necessitat de propugnar un cert reequilibri de l’equipament comercial, tant cap al comerç d’equipament de moda i llar,  com cap un comerç mixt més modern.




4.4.- Les superfícies dels establiments
Si bé en termes generals el nombre d’establiments comercials és en sí un bon indicador del nivell d’equipament (pel que fa a les possibilitats d’elecció dels consumidors, per exemple), no és menys cert que la percepció que normalment es té, és diferent si la perspectiva d’anàlisi de la que es parteix és la dels consumidors o la del propi món del comerç. 

Per part del sector del comerç una oferta creixent es considera, quasi bé sempre, com un augment de la competència que comporta una menor oportunitat de negoci a nivell de cada una de les botigues.


Aquesta doble forma d’analitzar els nivells d’equipament, cal matisar-la introduint la variable  de les superfícies comercials, i en especial la superfície mitjana dels establiments.

Pel que fa als  consumidors no és el mateix disposar de més o menys superfície, ja que, per a determinat tipus de compra, especialment les de caràcter més quotidià, en una major superfície dels establiments  és on hi ha possibilitat de millors condicions d’equipament per oferta i comoditat en la compra.

Cal dir també que, des de que s’han iniciat sistemàticament els estudis sobre el comerç a Catalunya (i al conjunt d’Espanya) s’ha considerat que una de les deficiències estructurals més importants del sector de comerç i la distribució, és el seu minifundisme, és a dir, l’existència de molts establiments, però cada un d’ells de dimensions molt reduïdes.

És en aquest sentit en el que  la dada estadística més significativa és la de la superfície dels establiments. 

Les dades de la taula n.1 expressen, amb les matisacions que ja s’han assenyalat,   com es comporta diferencialment aquesta variable de la superfície mitjana dels establiments entre els diferents sectors.

La superfície comercial mitjana dels establiments a Santa Coloma de Gramenet, pel conjunt de formats i sectors, és de 94 m2. 

Utilitzant les dades de l’IDESCAT, si referim la superfície dels establiments a superfície de venda, aquesta baixa fins als 64.5m2 per a tot tipus d’establiments i sectors. Aquesta darrera xifra és directament comparable amb les superfícies mitges de tots els locals de Catalunya, que es situen un 10% per sobre, en 73 m2 per establiment.

Pràcticament les diferències es repeteixen en la majoria de sectors, és a dir, els establiments de Sta. Coloma tenen superfície inferiors a la mitjana dels establiments del conjunt de Catalunya.

Agafant com a base la fotografia del comerç de Catalunya que es reflecteix en la memòria del PTSEC de l’any 1997 el resultat comparatiu seria:

TAULA N.3

SUPERFÍCIES MITJANES DE VENDA

	Sector
	Santa Coloma 
	Catalunya

	
	Comercial
	Venda
	Venda

	Alimentació
	73
	48
	49

	Q. no alimentari
	84
	58
	50

	Equipament llar
	145
	96
	106

	Equip personal
	77
	52
	51

	Automoció i Carb.
	205
	171
	215

	Cultura i lleure
	57
	48
	49

	Comerç mixt
	202
	159
	216

	Altres
	77
	57
	83

	TOTAL
	94
	64
	73


D’aquesta taula comparativa, a més a més de les ja assenyalades diferències globals, crida fermament l’atenció el fet que tant a Santa Coloma com al conjunt de Catalunya poden distingir-se dos grans tipus d’establiments pel que fa a l’ordre de magnitud de les seves dimensions.

Per un costat els establiments d’alimentació, productes quotidians no alimentaris, equipament de la persona, el lleure i la cultura, es mouen en unes dimensions relativament semblants, el que fa que els locals siguin fàcilment intercanviables entre sí.

Per altre costat passa una cosa semblant en els locals d’automoció i comerç mixt, que també tenen possibilitat d’intercanvi entre sí.

Queden fora d’aquesta pauta general el comerç d’equipament de la llar, que s’acosta malgrat tot als comerços d’automoció i de tipus  mixt i els comerços diversos, agrupats sota l’epígraf “d’altres” que per les mateixes característiques de calaix de sastre agrupen sectors i comerços molt diferents.

	Per sota de la superfície mitjana dels establiments de tot Catalunya, els locals de Santa Coloma donen lloc a una estructura comercial de dimensions molt reduïdes, el que podria dificultar, en un futur, la competitivitat del comerç establert i dels locals que li donen acollida, en relació al comerç més evolucionat amb uns formats caracteritzats de manera generalitzada per una superfície més gran.




4.5.- El nivell d’equipament comercial

L’expressió d’equipament comercial, es fa servir per la literatura especialitzada per referir-se a dos conceptes diferents, malgrat que estan molt relacionats entre sí: 

· Per un costat la consideració conjunta de la globalitat de l’oferta comercial.

· I per altre el nivell de servei que l’oferta pot proporcionar als residents.

Entenem per equipament comercial l’oferta necessària per cobrir les necessitats dels consumidors, en la mesura en que el concepte equipament sempre està relacionat amb el mitjà per aconseguir una determinada finalitat.

En aquest sentit, caldrà referir el nivell d’equipament comercial necessari per cobrir les necessitats dels consumidors a la relació de l’equipament i oferta amb la població servida.

Els indicadors de dotació o nivell d’equipament comercial, s’expressen normalment en termes d’establiments per 10.000 habitants residents al municipi i també, la superfície de venda per habitant.

Com ja s’ha dit anteriorment el fet de que Santa Coloma no tingui avui per avui un potencial de servei a la població no resident fa que els indicadors d’equipament puguin considerar-se homogenis i per tant que serveixin per comparar-los amb la situació arreu de Catalunya.

La taula n.4 expressa les dades estadístiques que fan possible aquesta comparació.

Pel conjunt de l’oferta comercial de Catalunya, el nombre d’establiments per 10.000 habitants és de 178, molt superior a la mitjana de Santa Coloma situada en 147 establiments, el que representa situar-se en 82,5% de la mitjana catalana.

Si la comparació l’establim en termes de superfície, de nou Sta. Coloma mostra una situació de menys equipament en relació a la mitjana de Catalunya (0,95 m2/hab.) a Santa Coloma front a 1,3 m2/hab. per la totalitat de Catalunya, el que representa que l’equipament de Santa Coloma es situa en un 73% de la mitjana catalana.

TAULA N. 4

INDICADORS DE DOTACIÓ COMERCIAL

	
	Establiments / 10.000 h
	Sup. Comercial 
	Sup. venda (m2)/habitant

	Alimentació
	59.6
	0.44
	0.29

	Quotidià no alimentari
	10.2
	0.08
	0.06

	Equipament llar
	26.3
	0.38
	0.25

	Equip persona
	27.9
	0.21
	0.14

	Automoció i Carburants
	5.2
	0.11
	0.09

	Cultura i lleure
	11.6
	0.07
	0.06

	Comerç mixt
	3.3
	0.06
	0.05

	Altres
	2.7
	0.02
	0.01

	TOTAL
	146.8
	1.38
	0.95


Font : Cens municipal IAE. 1999

En definitiva, les diferències entre els nivells d’equipaments comercials (tant en termes d’establiments com de superfícies), són sempre més importants en aquells sectors que suposen venda de productes per l’equipament i que en definitiva denoten una més gran centralitat. 

	El nivell d’equipament que suposa la dotació comercial a Sta. Coloma és inferior a la mitjana de Catalunya. Aquestes diferències es fan encara més significatives en detriment del nivell de la ciutat, si es refereixen en exclusiva als sectors de bens d’equipament.




5.- LA DOTACIÓ COMERCIAL PER DISTRICTES A LA CIUTAT

La distribució espacial de l’equipament comercial a Santa Coloma, respon de manera força important a les etapes de creixement de la ciutat i a les formes d’ocupació urbanística que s’han generat.

Com es pot observar en els plànols adjunts de localització individualitzada dels establiments comercials, històricament els primers assentaments comercials responen al Casc Antic de Santa Coloma, al voltant de dos emplaçaments singulars (els carrers del nucli històric a l’entorn de la plaça de la Vila i del mercat de Sagarra).

El creixement demogràfic dels anys 50, que en gran part es va fer en operacions d’autoconstrucció sobre antigues parcel·lacions, va ocupar de manera molt significativa el barri que desprès s’ha anomenat “El Fondo”. També en aquesta àrea neix una significativa localització comercial al voltant d’un mercat municipal.

Aquestes dues àrees comercials constitueixen el gruix de l’oferta comercial.

Malgrat això, Santa Coloma creix posteriorment en altres barris.

El barri Llatí segueix una transformació progressiva de residències de relativa baixa densitat (i en certa forma d’estiueig) cap a usos residencials permanents.


El districte de Singuerlin, creix, en els seus diferents barris, en operacions de nova vivenda generalment en blocs i torres aïllats, com es el cas específic de les Oliveres, amb una trama amb poca capacitat de generació de comerç urbà.

A Singuerlin, la construcció, amb un format problemàtic, d’un mercat municipal no va ser suficient per aglutinar en el seu entorn una àrea de comerç urbà.

Finalment, en altres barris, especialment el barri del Riu, els creixements heterogenis, tampoc han suposat, excepte alguna excepció, elements de centralitat.

Aquestes diferències dels ritmes de creixement de població, aparició de comerç i distintes formes d’ocupació del territori, explica una de les característiques principals del comerç de Santa Coloma, això és, la manca d’elements clars de centralitat que es correspon amb una distribució molt difosa del comerç per tota la trama urbana.

El propi Pla General Metropolità, com es veurà més endavant, va tendir per sobre de tot a assegurar dotacions socials i de zones verdes en uns barris en que hi mancava pràcticament de tot.

En front d’aquesta política, no es detecten en el PGM línies clares de dotació de centralitat i d’equipament comercial. Situació que l’actuació municipal dels darrers anys, i sobretot la reflexió d’aquest Programa d’orientació dels equipaments comercials, intenta redreçar.

L’anàlisi dels comportaments dels consumidors, especialment pel que fa als seus hàbits de compra locacionals, ens indica que els barris de Santa Coloma tenen comportaments diferenciats, que responen fonamentalment a aquestes formes d’ocupació. Difícilment pot identificar-se un únic centre comercial urbà. Al contrari, el centre històric i El Fondo, actuen fins a cert punt com a centres alternatius entre sí.

El plànol de la plana 44, permet identificar els 5 districtes en els que hem dividit Santa Coloma, i que permeten una anàlisi diferenciada.

La taula n.5, indica la població dels diferents districtes, amb personalitat pròpia, que hem utilitzat per a la nostra anàlisi.

TAULA N. 5

DISTRIBUCIÓ DE POBLACIÓ PER DISTRICTES

	BARRIS


	HABIT.
	%

	CENTRE
	22531
	19

	LLATÍ
	16281
	14

	SINGUERLIN
	20574
	17

	RIU
	23281
	19

	FONDO, ARRABAL, STA. ROSA
	22094
	18

	FONDO DALT
	15169
	13

	TOTAL STA. COLOMA
	119930
	100


Font : Padró Municipal d’Habitants (1998)

Aquesta divisió en districtes respon, en línies generals, als diferents processos d’urbanització i de creixement de la ciutat que hem assenyalat en els paràgrafs anteriors.

La molt escassa presència de comerç mixt en superfícies importants, fa que d’una o altre manera el nivell d’equipament continua responent a les formes primàries d’ocupació del territori de Santa Coloma. 

Els diferents comportaments segons els llocs de residència i el nivell d’equipament respectiu així com l’existència incipient d’eixos comercials, fa que sigui necessària una anàlisi diferenciada territorialment de l’equipament comercial en una doble direcció:

· Per un costat, la dotació d’equipament comercial, caldrà analitzar-la pel conjunt dels diferents barris que hem agrupat en els sis districtes, el que ens permetrà conèixer el nivell d’equipament relatiu i la capacitat de servei a la població resident, especialment en aquelles compres de caràcter més quotidià (alimentació i productes de gran consum), el que més endavant qualificarem com comerç residencial.
· Per altre costat, la capacitat per assolir un nivell de competitivitat  dels establiments comercials, especialment la dels bens comparatius i d’equipament (moda i equipament de la llar), estarà en bona part determinada per la concentració d’aquests establiments en eixos comercials. Aquesta concentració del comerç és el que permet que els consumidors disposin d’una oferta localitzada amb continuïtat, el que li dona capacitat de comparació, selecció i elecció dels productes d’aquests sectors prèvia a la realització de les compres. 

5.1.- El nivell d’equipaments per districte.

Com ja hem assenyalat anteriorment poden distingir-se dos factors que condicionen diferencialment el nivell de dotació comercial, en termes d’equipament per habitant entre un i altre districte:

· La centralitat, tant física com funcional que fa que el comerç instal·lat a determinades zones, especialment a l’àrea central i El Fondo, doni servei als habitants de tots els barris i districtes de Santa Coloma. 

· La forma urbana, especialment pel que fa a les diferents tipologies d’edificació que tenen més o menys potencial per acollir locals comercials en les plantes baixes. Especialment cal destacar en aquest sentit i a mida que es produeix una substitució de l’edificació, l’aparició de parcel·les més grans en les eixos centrals que condicionen aquestes diferències d’equipament entre un i altre districte

La inexistència a Santa Coloma de nous formats comercials sobretot en grans superfícies, producte en gran part de la proximitat dels centres comercials de Montigalà i la Maquinista, fa que no es produeixin elements de distorsió de l’equipament en els districtes on aquestes formes comercials estarien implantades. Per tant la distribució de l’equipament comercial per les distintes zones de la ciutat fa que les dades siguin fàcilment comparables, al tractar-se de formats comercials relativament homogenis.

Les conseqüències dels dos factors que hem assenyalat més amunt sobre el nivell de dotació comercial als diferents districtes, es posen de manifest en el gràfic n.3.

GRÀFIC N.3

DISTRIBUCIÓ D’ESTABLIMENTS PER DISTRICTES

Font : Cens municipal IAE. 1999

El primer element que crida l’atenció és que, en xifres absolutes, no hi ha un barri – districte que sigui significatiu per sobre dels demés.

En tot cas, els barris del centre històric, que al mateix temps constitueixen l’àrea més central, presenten unes concentracions d’establiments lleugerament superiors a les del Fondo i de manera més significativa en els establiments de compra no quotidiana.

Les taules 5, 6 i 7 de les planes següents,  expressen l’estructura comercial dels diferents districtes, així com el nivell de dotació, tenint en compte el doble criteri que ja hem utilitzat anteriorment, referint l’estructura comercial per una part als establiments i per altre a les superfícies.

La taula 6 és la que expressa amb més claredat l’estructura per sectors. 

Com ja s’ha dit, a diferència d’altres municipis que han realitzat amb anterioritat estudis de programació comercial, a Santa Coloma no apareix amb claredat un àrea que concentri significativament els establiments comercials que denoten més centralitat com són l’equipament personal, de la llar, de la cultura i del lleure. 

	TAULA N. 6
	
	
	
	
	
	
	
	
	
	
	
	
	
	
	

	ESTRUCTURA PER SECTORS

% d’establiments per sector
	
	
	
	
	
	
	
	
	
	
	
	
	
	
	
	


	
	CENTRE
	LLATÍ
	SIN-GUERLIN
	RIU
	FONDO ARRAB.

S.ROSA
	FONDO

DALT
	TOTAL

	Alimentació
	31
	45
	55
	34
	43
	48
	41

	Q.N.A.
	7
	9
	8
	6
	9
	6
	7

	E.Personal
	27
	20
	12
	14
	13
	19
	19

	E.Llar
	20
	15
	15
	21
	17
	15
	18

	Lleure
	9
	5
	4
	13
	7
	5
	8

	Vehicles
	2
	4
	3
	7
	8
	2
	4

	Altres
	2
	1
	1
	2
	2
	2
	2

	Mixt
	3
	1
	1
	3
	2
	2
	2

	TOTAL
	100
	100
	100
	100
	100
	100
	100


Font : Cens municipal IAE. 1999

	La conclusió fonamental de l’estructura comercial diferenciada per districtes és la inexistència d’un espai comercial central que pugui ser reconegut com a tal pel conjunt de Santa Coloma, i en correspondència una forta difusió diseminada d’establiments pel conjunt de la trama urbana.




a) L’equipament comercial per districtes segons el nombre d’establiments

Les dades de la taula 7 permeten “llegir” els diferents nivells de servei de l’equipament comercial districte a districte. Malgrat que com s’ha dit en l’apartat anterior, a l’analitzar el nombre absolut d’establiments, les diferències entre els districtes no siguin espectaculars, quan aquesta dotació es posa en relació amb la població, surgeixen diferències més significatives, que posen de rellleu els diferents comportaments districte a districte.

La màxima dotació d’equipament comercial per 10.000 habitants,  és la del districte del Fondo que, amb 255 establiments, supera en un 73% la mitjana de Santa Coloma. Cal destacar el fet que en termes de nivell d’equipament aquest districte superi fins i tot els barris que històricament han constituït el centre històric de la ciutat en els que la dotació és lleugerament inferior (231 establiments per 10.000 habitants) a la del Fondo.

És important destacar l’impacte que el sector de l’alimentació té a l’hora de determinar la dotació comercial d’aquests dos districtes amb un nivell més alt d’equipament. A diferència d’altres ciutats en les que les zones més ben equipades comercialment, que normalment corresponen a districtes centrals, es caracteritzen per una dotació més important en establiments de venda de productes d’equipament personal, de la llar, del lleure, aquests dos districtes de Santa Coloma, concentren una part important de les dotacions en establiments alimentaris.

	TAULA N. 7
	
	
	
	
	
	
	
	
	
	
	
	
	
	
	

	ESTABLIMENTS PER 10.000 HABITANTS (PER SECTORS) 

ORDENAT PER DISTRICTES
	
	
	
	
	
	
	
	
	
	
	
	
	
	
	
	


	
	CENTRE
	LLATÍ
	SIN-GUERLIN
	RIU
	FONDO  RAVAL

S.ROSA
	FONDO


	TOTAL

	Alimentació
	72.8
	39.9
	54.4
	43.0
	34.9
	123.3
	59.6

	Q.N.A.
	15.1
	8.0
	7.8
	7.3
	7.7
	15.2
	10.2

	E.Personal
	62.1
	17.8
	11.7
	18.5
	10.4
	48.8
	27.9

	E.Llar
	47.0
	13.5
	15.1
	27.1
	14.0
	38.9
	26.3

	Lleure
	20.0
	4.3
	4.4
	17.2
	5.4
	13.8
	11.6

	Vehicles
	4.0
	3.7
	2.9
	8.6
	6.3
	4.6
	5.2

	Altres
	4.0
	0.6
	1.0
	2.6
	1.8
	5.3
	2.7

	Mixt
	6.2
	1.2
	1.5
	3.9
	1.4
	5.3
	3.3

	TOTAL
	231.2
	89.1
	98.7
	128.0
	81.9
	255.1
	146.8


Font : Cens municipal IAE. 1999

En definitiva, tot sembla indicar que la presència del mercat del Fondo, i també el de Sagarra encara que en menor mesura, constitueix el motor principal de concentració comercial i per tant del més alt nivell d’equipament.

Lluny dels dos districtes amb més dotació, que com ja s’ha dit constitueixen concentracions de comerç que fins a cert punt resulten alternatives entre sí, apareixen els altres quatre districtes.

	GRÀFIC N. 4
	
	
	
	
	
	
	
	
	
	
	
	
	
	
	

	ESTABLIMENTS PER 1.000 HABITANTS (PER SECTORS) 

ORDENAT PER DISTRICTES
	
	
	
	
	
	
	
	
	
	
	
	
	
	
	
	


Font : Cens municipal IAE. 1999

Entre aquests quatre districtes amb menys dotació, poden detectar-se diferències significatives:

El districte que inclou els barris del Fondo Baix, el Raval i Santa Rosa és el que té una dotació més baixa (82 establiments per 10.000 habitants) que es situa, amb prou feines per sobre de la meitat de la dotació mitja de Santa Coloma. És el districte que també té menor dotació en establiments de compra de productes quotidians, i el que requeriria una certa actuació dotacional.

El districte Llatí, malgrat que també es troba en les zones més baixes de dotació, compensa en part el baix nivell d’equipament per la seva proximitat al Centre, el que fa que els seus residents puguin accedir amb certa facilitat al comerç de l’àrea central.

Pel que fa a Singuerlín, l’element fonamental és l’existència del mercat municipal, que permet que la dotació d’establiments per 10.000 habitants en el sector de l’alimentació sigui força semblant a la dotació mitjana de Santa Coloma. Malgrat això la resta de sectors està molt per sota de les dotacions mitjanes, el que confereix aquest districte una situació general de sotequipament.

Finalment, el districte del Riu pot considerar-se un districte emergent, en el que per alguns sectors (vehicles per exemple) es situa com el que té la dotació més important de Santa Coloma. També té una dotació relativament important en el lleure, cultura i equipament per la llar.

Es tracta d’un districte amb una situació de relativa transició que degut a l’activitat de renovació urbana, pot donar lloc a l’aparició de noves implantacions comercials.

Una visualització d’aquestes diferències d’equipament entre els districtes s’ofereix en els dos plànols que figuren a les planes següents en els que es representa el nivell d’equipament segons els establiments per habitant, diferenciant entre el conjunt dels sectors i els establiments de venda de productes de consum quotidià.

LLEI D’EQUIPAMENTS COMERCIALS (17/2000)

PTSEC 2000 - 2004

                                                            ALIMENTARI  (Hipermercats: prohibits)

GRANS ESTABLIMENTS

Llicència de la Generalitat                                                     Mobles, bricolatge, automòbils, construcció,…

Més de 2000 m2                                                                    Sense dimensionament PTSEC

                                                       NO ALIMENTARI

                                                                                               Equip personal, lleure, cultura, electrodomèstics,…

                                                                                              Amb dimensionament PTSEC

   MITJANS ESTABLIMENTS

         

ALIMENTARI  (Supermercats: dimensionat PTSEC)

Llicència de l’Ajuntament

De 700 a 2000 m2                         NO ALIMENTARI: La llicència municipal pot apreciar raons d’oportunitat

                                                                                  comercial. No està sotmesa al dimensionament PTSEC

 PETITS ESTABLIMENTS          Es tracta de llicències urbanístiques reglades, sense poder-se apreciar

 Llicència de l’Ajuntament           raons d’oportunitat, ja que no es tracta de llicències comercials

 Menor de 700 m2                       específiques regulades per la Llei d’equipaments. No estan sotmeses a

                                                     dimensionament del PTSEC





b) El nivell de l’equipament comercial per districtes segons la superfície

La taula n.8, expressa el nivell d’equipament (m2/ habitant) per cada sector comercial i a cada districte.


	TAULA N. 8
	
	
	
	
	
	
	
	
	
	
	
	
	
	
	

	SUPERFÍCIE (M2) PER HABITANT (PER SECTORS) 

ORDENAT PER DISTRICTES
	
	
	
	
	
	
	
	
	
	
	
	
	
	
	
	


	
	CENTRE
	LLATÍ
	SIN-GUERLIN
	RIU
	FONDO RAVAL

S.ROSA
	FONDO


	TOTAL

	Alimentació
	0.60
	0.29
	0.28
	0.57
	0.30
	0.54
	0.44

	Q.N.A.
	0.13
	0.06
	0.07
	0.06
	0.06
	0.13
	0.08

	E.Personal
	0.57
	0.10
	0.07
	0.14
	0.07
	0.33
	0.21

	E.Llar
	0.56
	0.13
	0.20
	0.67
	0.24
	0.37
	0.38

	Lleure
	0.12
	0.02
	0.01
	0.12
	0.02
	0.01
	0.07

	Vehicles
	0.10
	0.08
	0.06
	0.19
	0.12
	0.00
	0.11

	Altres
	0.02
	0.01
	0.04
	0.02
	0.01
	0.00
	0.02

	Mixt
	0.14
	0.01
	0.05
	0.11
	0.01
	0.04
	0.06

	TOTAL
	2.24
	0.70
	0.79
	1.88
	0.84
	1.56
	1.38


Font : Cens municipal IAE. 1999

Si comparem aquestes dades (equipament referit a superfície) amb les dades de la taula n.7 (equipament referit a establiments), en termes generals guarden un paral·lelisme però amb importants diferències que sobretot poden projectar-se a futur.

Com visualment es posa de manifest en el gràfic n.5 la introducció de la variable superfície qualifica d’alguna manera el nivell de servei dels equipaments. 

	GRÀFIC N. 5
	
	
	
	
	
	
	
	
	
	
	
	
	
	
	

	SUPERFÍCIE PER HABITANT (PER SECTORS) 

ORDENAT PER DISTRICTES
	
	
	
	
	
	
	
	
	
	
	
	
	
	
	
	


Font : Cens municipal IAE. 1999

Atenent a aquest criteri de superfície, el districte amb una dotació a nivell d’equipament més alt per habitant és el del Centre amb 2,24 m2/habitant el que el situa un 62% per sobre de la mitjana de Santa Coloma.

En el districte del Centre la importància de les dotacions en equipament personal i equipament per la llar indiquen ja una certa qualificació del comerç en aquesta àrea. Aquestes dotacions cal assignar-les als nous establiments que són possibles a partir de les operacions de nova edificació en processos de reforma urbana.

Seguint en aquest raonament és important la diferència en relació al nivell d’equipament del districte del Fondo.

Mentre el nivell d’equipament en establiments per habitant en aquest districte superava en un 44% la mitjana de Santa Coloma, si referim el nivell d’equipament a m2 per habitant, la major dotació del Fondo és només d’un 13% (1,56 m2 en front de 1,38 m2) superior a la mitjana de la ciutat.

Bona part de l’explicació d’aquestes diferències cal trobar-la en la superfície mitjana dels establiments del Fondo, que respon a la tipologia d’edificació sobre parcel·les molt petites i que ha constituït la immensa majoria de la promoció immobiliària del districte fins a les recents operacions de reforma interior.

Com es posa de manifest en les dades numèriques i en el gràfic, el districte del Riu és el que ofereix el segon nivell més alt de dotació en superfícies per habitant de tot Santa Coloma, fruit precisament de la grandària dels locals que ha permet la nova edificació.

Aquest fenomen es posa especialment de manifest en les dotacions d’establiments d’equipament de la llar i de vehicles i fins i tot en els establiments especialitzats d’alimentació o els supermercats.

Es tracta d’una evolució a seguir en un futur donades les potencialitats dels locals que poden aparèixer o reconvertir-se tant en el front del Riu com en els eixos principals del districte.

Per la resta de districtes els comentaris són molt semblants als que poden haver-se fet al referir-nos al nivell d’equipament segons els establiments, si bé pot parlar-se d’una millor situació en el cas del districte de Santa Rosa, Fondo Baix i Raval, i per contra la dificultat de les edificacions del districte Llatí i de Singuerlin per acollir establiments d’una certa dimensió.

	Atenent exclusivament al nivell d’equipament comercial lligat al nombre d’establiments per habitant, El Centre i El Fondo, disposen d’un nivell de dotació molt per sobre de la mitjana de Santa Coloma. L’existència de mercats municipals en aquests dos districtes sembla ser la causa d’aquesta important dotació que s’exten fins i tot  a sectors comercials no alimentaris.

Malgrat la diferència que separa El Fondo i El Centre de la dotació mitjana i de la resta de districtes, en cap moment assoleixen nivell de dotació que els permeti constituir-se en centres comercials urbans de referència a nivell de ciutat.

El nivell d’equipament cal qualificar-lo tenint en compta les superfícies per habitant. En aquest sentit, les dotacions més importants dels districtes del Centre i del Riu semblen estar directament relacionats amb les noves oportunitats de locals més grans que ofereixen les noves edificacions.






5.2.- Els eixos del comerç urbà.

La part de proposta d’aquest Programa d’orientació pels equipaments comercials, en el moment de fixar el model comercial local per Santa Coloma, establirà tres grans components: 

· El comerç residencial constituït fonamentalment per l’equipament comercial per a compres quotidianes i directament lligat als espais d’habitatge.

· La necessitat de disposar de localitzacions específiques pel comerç especialitzat i de referència i molt en particular d’una oferta de lleure, per mantenir els compradors a la ciutat i evitar l’evasió de despesa.

· Els eixos de comerç urbà i de centralitat que constituiran la base territorial del desenvolupament del comerç tradicional en petites i mitjanes empreses i això serà particularment significatiu en els casos dels sectors de bens comparatius (moda, equipament per la llar, productes de la cultura i el lleure, etc.).

La mapificació individualitzada dels establiments sobre una cartografia parcel·laria del municipi, a la que ens hem referit en apartats anteriors, permet analitzar les concentracions comercials significatives pel que fa a la continuïtat de la façana comercial.

Donada la inexistència d’implantacions planificades de comerç modern, a Santa Coloma no es produeixen concentracions comercials en forma de polaritat, si no que totes elles, tenen una forma lineal seguint eixos de carrer, exceptuant potser les concentracions de comerç al voltant dels mercats de Sagarra i El Fondo.

La importància d’aquesta concepció de la concentració en eixos rau en que l’oferta sigui més atractiva pels consumidors per efecte del fenomen ja conegut de poder comparar, seleccionar i elegir en un únic acte de compra (o de desplaçament) la major part de productes.

Aquestes concentracions fan que els eixos comercials, siguin fàcilment identificables pels compradors, el que permet que el comerç faci accions promocionals dirigides i amb plena efectivitat, i possibiliti un sentiment de “pertanyença” entre els comerciants, que els faci més fàcil participar en accions associades.

Ja s’ha assenyalat que una de les principals característiques de les implantacions urbanes del comerç de Santa Coloma és, precisament, una difusió dispersa del comerç pel conjunt de la xarxa urbana, el que multiplica l’existència de diferents trams de carrers amb un cert nivell de concentració.

A més a més de l’anàlisi gràfica dels processos de concentració, s’ha mesurat el nivell de “densitat comercial” tenint en compte el nombre d’establiments de cada tram lineal de carrer.

Les màximes concentracions superen els 20 establiments per cada 100 metres lineals de carrer, i són significatives les concentracions per sobre dels 10 establiments.

El plànol que segueix a continuació (n. 5) mostra aquestes diferents concentracions.




Com es posarà de manifest en la part propositiva, en alguns casos, els carrers que apareixen amb més altes densitats comercials per tram, poden no tenir una suficient qualificació en els seus establiments per constituir-se en els eixos principals de comerç de centralitat. Sí en canvi són sense dubte elements claus en la dotació comercial en els seus entorns residencials.

De forma conseqüent amb el que venim dient fins ara, aquests eixos de concentració comercial, es localitzen fonamentalment en el districte del Centre, del Fondo i en menor grau al districte del Riu.

Els altres tres districtes, al marge de petites concentracions als carrers de Sicília (al districte Llatí) i Enric Granados (a Singuerlín) pràcticament no tenen concentracions comercials significatives.

De nou els processos d’urbanització i de nova edificació, amb la configuració de les tipologies edificatòries, condiciona la possibilitat de generar comerç tradicional en les plantes baixes d’edificacions aïllades, o de parcel·les de façana molt estreta.

Finalment, es fa palès la importància que han tingut els mercats municipals històricament en la generació en el seu entorn de dinàmiques d’implantació de comerç tradicional.

Tot això portarà a la necessitat que la proposta d’eixos principals i secundaris del comerç urbà de Santa Coloma necessitin d’una bona part de propostes d’intervenció per ajudar a consolidar un comerç de qualitat.    

6.- EL PLANEJAMENT URBANÍSTIC

Santa Coloma de Gramenet forma part de l’àmbit territorial que està ordenat urbanísticament pel Pla General Metropolità (P.G.M) d’ordenació urbana de l’àrea de Barcelona, aprovat l’any 1976.

Com és ben sabut, el tractament dels usos comercials en aquest planejament ha estat àmpliament superat per la dinàmica del sector en els últims 25 anys.

Per tant, la regulació dels usos comercials en el PGM pot considerar-se amb caràcter general d’obsoleta, tant en la descripció dels diferents formats com en les condicions de implantació.

A més a més, com ja s’ha fet esmena amb anterioritat, la prioritat del Pla General Metropolità a Santa Coloma va ser evitar la proliferació d’una ocupació desordenada del territori i la seva densificació, intentant al mateix temps dotar d’espais d’equipament i zones verdes a la ciutat.

Excepte en alguns casos molt precisos, cap dels quals està ubicat a Santa Coloma, el Pla General Metropolità en cap moment va establir reserves de sòl específiques per equipaments comercials i terciaris.

A Santa Coloma com pràcticament a la resta de municipis de l’àmbit metropolità, l’actuació urbanística s’ha anat conduint a partir de figures de planejament especial, que han permès la dotació de nous espais públics, l’obertura de noves vies en operacions de reforma interior i finalment la construcció de les noves grans vies de comunicació en especial a la pota nord de la Ronda de Dalt i l’obertura de nous accessos.

En aquesta situació el més important són les operacions que en aquest moment estan plantejades com actuacions estratègiques, en diferents fases de tramitació administrativa, i que d’una o altra manera, en aquells aspectes directament relacionats amb els usos comercials, hauran de culminar la seva tramitació en paral·lel a la tramitació del propi Programa d’orientació per als equipaments comercials.

Entre aquestes actuacions estratègiques caldria assenyalar les següents: 

· Estudis de detall destinats a la construcció d’habitatges, especialment de protecció, que poden donar lloc a la generació de locals d’una certa dimensió subsceptible de ser destinats a usos comercials. Entre aquests estudis de detall cal destacar els situats al barri del Fondo que poden donar lloc a implantacions de lleure, equipament i comerç, a la Rambla del Fondo i en altres localitzacions (HP5; HP6).

· El pla especial d’ordenació del casc antic de Santa Coloma que en la seva execució permet l’obertura del carrer de Mossen Jaume Gordi i la nova urbanització de l’entorn de la Plaça de la Vila i l’enllaç amb la Rambla de Sant Sebastià.

· El pla especial Riera Alta i cementiri Vell quin objecte és l’obertura i eixamplament de nous accessos  que permetin una millor circulació pel centre de Santa Coloma.

· Pla especial del marge esquerra del riu Besos que ordena el conjunt de la façana fluvial de la ciutat preveient implantacions de lleure a Can Zam, i la reordenació de diversos equipaments públics en aquest front urbà del riu Besòs. Dintre d’aquest pla especial té significació comercial el tractament que finalment es pugui donar a la reforma interior de l’anomenat Solar de la CIBA a la cruïlla entre el Passeig de LLorenç Serra i el Passeig de la Salzereda.

A més a més d’aquests diferents planejaments enumerats, alguna de les propostes que realitza aquest Programa d’orientació per als equipaments comercials, requerirà la tramitació d’un Pla especial específic pel seu desenvolupament.

7.- EL PLA TERRITORIAL SECTORIAL D’EQUIPAMENTS COMERCIALS 

Deixant al marge el tractament que el Pla territorial general de Catalunya de l’any 95 estableix per Santa Coloma de Gramenet en el sistema central de l’àmbit metropolità de Barcelona, i que ha de ser objecte d’un desenvolupament específic actualment en curs de redacció, l’element planificador més important als efectes del tractament dels usos comercials, és el Pla territorial sectorial d’equipaments comercials (PTSEC) del 1997.

Com és sabut, els àmbits territorials d’avaluació d’implantacions i proposta són les comarques, amb l’excepció de l’entorn de Barcelona en el que es crea una divisió territorial específica. 

Així l’article 6 de la normativa del PTSEC estableix que

Barcelona i la seva àrea d’influència immediata és objecte d’una anàlisi específica. 

Aquest tractament diferenciat es recull també en l’article 7.4. 

En el cas dels àmbits definits a l’àrea d’influència immediata de Barcelona es considera que l’àmbit està en situació d’equilibri sempre que l’oferta alimentària no sobrepassi el 10% i que la no alimentària no accedeixi al 15% de les demandes respectives.

L’article 9.1. assenyala 

En els àmbits definits en l’àrea urbana de Barcelona tindran prioritat les implantacions a Barcelona i el seu continu urbà.

Aquest marc normatiu i la seva concreció en els dimensionats màxims que apareixen com a annex II, és desfavorable en certa manera a les necessitats dels consumidors i consumidores de Santa Coloma de Gramenet pels motius que s’expressaran.

La ciutat de Santa Coloma està inclosa dintre de l’àmbit de Barcelona Nord, que compren els districtes de la ciutat de Barcelona, situats al nord d’una línia imaginària que passa per l’eix de la Rambla i el Passeig de Gràcia, les ciutats de Badalona, Sant Adrià del Besòs i la pròpia Santa Coloma.

Cal destacar que en aquest àmbit, en el moment de la redacció del PTSEC (setembre de 1997), estaven en funcionament quatre grans centres comercials basats en hipermercats:

El centre de Montigalà a Badalona, l’hipermercat Pryca a Sant Adrià, el centre comercial de Les Glòries a Barcelona i l’hipermercat Hipercor també a Barcelona.

Al mateix temps els càlculs de dimensionat que figuren en el PTSEC “descomptaven” dels màxims autoritzables els possibles creixements dels centres comercials previstos i amb llicència concedida a La Maquinista i Diagonal Mar a Barcelona.

Tot plegat fa que, malgrat els balanços entre les superfícies comercials existents i previstes i la demanda expressada en aquests municipis, que en el cas de Santa Coloma presenten un dèficit important, les superfícies de creixement potencial hagin pràcticament desaparegut en el cas de Santa Coloma, al haver-se  absorbit en creixements previstos a la ciutat de Barcelona i complementaris als espais de lleure a Renfe Meridiana.

En concret, les dades de l’annex II del PTSEC referides a Santa Coloma són les següents:

· Facturació de l’oferta alimentària menys despesa comercialitzable en alimentació, 

· 244 milions de pessetes 

· 1,1% de la demanda alimentària

· Facturació de l’oferta no alimentària menys despesa comercialitzable no alimentària, 

· - 3.309 milions de pessetes 

· - 13,2% de la demanda no alimentària

· Facturació total de l’oferta menys despesa comercialitzable total, 

· - 3.065 milions de pessetes 

· - 6,4 % de la demanda total

Aquestes xifres, traslladades al quadre de dimensionat del creixement potencial de grans establiments comercials, donen els següents resultats 








  Creixements

	Poblacions
	Alimentari (m2)
	No alimentari (m2)

	Barcelona nord
	38.300
	34.300

	Santa Coloma de G.
	0
	12.900

	Total 
	38.300
	47.200

	Màxim autoritzable
	24.941
	7.059


Davant d’aquestes xifres cal fer les següents consideracions:

Per un costat, a Santa Coloma no existeix cap establiment comercial en gran superfície ni en els sectors de l’alimentació i grans consums ni en els sectors no alimentaris.

Malgrat això, i pròpia dimensió demogràfica de Santa Coloma, el PTSEC no preveu cap possibilitat de creixement en superfícies d’alimentació i consums generals, obligant a aquells consumidors que vulguin comprar en aquests formats comercials a desplaçar-se fora del municipi, a qualsevol de les grans implantacions que pràcticament estan implantades en els límits dels termes municipals amb els tres municipis veïns.

Aprofitant aquests desplaçaments per compres quotidianes en grans establiments, és perfectament possible que es produeixin altres tipus de compres en sectors no alimentaris, agreujant la dependència dels consumidors de Santa Coloma del comerç de fora de la ciutat.

La situació encara és més desequilibrada si es considera el sector no alimentari. En aquest cas, el dèficit d’oferta comercial de Santa Coloma, reconegut pel propi PTSEC és de més de 3.000 milions de pessetes, a més de ser, la única situació deficitària en no alimentari en l’àmbit del Barcelonès Nord.  

Però aquesta situació deficitària, a l’hora de la seva traducció en un possible creixement comercial en grans establiments comercials s’inverteix.

D’un dèficit estimat de 12.900 m2 només a la ciutat de Santa Coloma, es passa a un màxim autoritzable pel conjunt (Barcelona i Santa Coloma) de 7.000 m2. Però la mateixa normativa del Pla assenyala la prioritat de concentració de la nova oferta a la ciutat de Barcelona, com així ha sigut en les autoritzacions que han seguit a l’aprovació del Pla territorial.

Desprès de l’entrada en vigència del PTSEC, i a finals d’estiu del 1.999 es va produir un fet que va convulsionar el panorama de la distribució a Catalunya i Espanya. Ens referim a l'inici de la fusió dels grups empresarials de gran distribució que operaven a Espanya amb els noms comercials de Pryca i Continente, per donar lloc a un grup empresarial únic, Carrefour.

Aquest grup no tan sols incloïa aquestes dues marques de hipermercats, sinó que, al mateix temps, permetia consolidar la gestió de xarxes de supermercats (Champion, Simago i Supeco, entre altres) i petits establiments de discount (Dia).

Davant d’aquest fet, que com es va posar de manifest en l’autorització de la fusió per part del Consell de Ministres podia provocar situacions de domini de mercat de caràcter d’oligopoli, la Generalitat va iniciar a finals de desembre de 1999 un procés de revisió del Pla Territorial Sectorial d’Equipaments Comercials que permetés avaluar, al mateix temps que la distribució territorial dels grans establiments comercials, l’impacte d’aquesta fusió en les diferents àrees d’influència.

Al mateix temps, i en paral·lel el govern de la Generalitat ha presentat un projecte de nova Llei d’Equipaments Comercials per avançar en el mateix sentit de protecció del dret a la competència.

En aquests moments (novembre de 2000) aquests dos documents encara no han esgotat el seu tràmit, però si es coneixen algunes línies generals que s’han incorporat en els criteris de redacció d’aquest POEC.

És particularment important assenyalar que Santa Coloma, malgrat no tenir cap gran superfície instal·lada en el seu terme municipal, està en l’àrea d’influència directa de, com a mínim, tres establiments d’aquest grup empresarial: Montigalà, La Maquinista i Sant Adrià, per bé que aquest últim forma part de les desinversions imposades pel govern central per autoritzar la inversió.

A Santa Coloma el grup resultant només hi es present a partir d’un supermercat Supeco, i petits establiments de la xarxa Dia.

De tota manera en els processos futurs d’autorització d’obertura de nous establiments alimentaris i de productes de gran consum, en règim d’autoservei, caldrà estar amatent a les disposicions legals en matèria de defensa del dret a la competència.

8.- LES ORDENANCES MUNICIPALS I EL SEU IMPACTE EN EL MÓN DEL COMERÇ

8.1.-  El paper de les ordenances en la redacció dels Programes d’orientació dels equipaments comercials.

En l’apartat 8 de l’art. 3 de l’ordre de 8 de juliol de 1998 per la que es regulen els POEC, i en el que es fixen els continguts d’aquests programes, s’estableix que en la documentació dels mateixos

S’han d’indicar les ordenances o plans urbanístics que s’hagin de redactar o modificar.

És a dir les ordenances municipals, conjuntament amb el planejament urbanístic, son dos dels principals instruments per desenvolupar el model comercial fixat en el propi POEC.

La mateixa ordre  de juliol de 1998, assenyala que els programes d’orientació dels equipaments comercials 

Hauran d’inventeriar i analitzar els instruments municipals d’ordenació.

Cal doncs, en aquesta memòria d’informació, igual que s’ha fet en els dos darreres capítols amb les figures de planejament, fer una anàlisi de les ordenances municipals i de les repercussions que poden tenir sobre el funcionament de l’equipament comercial.

8.2.- Inventari d’ordenances i planejament especial en relació a l’activitat comercial.

En la relació d’inventari de les ordenances que afecten el món del comerç, s’ha respectat el títol de les ordenances amb l’idioma en que foren publicades. Pel que fa a la data de referència de cada norma, i en cas de no indicació en contrari, la data relacionada és la que figura el text publicat de les ordenances.

1) Ordenanza reguladora de la venta de artículos por comerciantes ambulantes en puestos fijos en la vía pública con ocasión de los mercados semanales que se celebran en Santa Coloma de Gramenet. 

2) Ordenanza de Galerías y Centros privados de alimentación.

3) Ordenanza municipal sobre condiciones técnicas e higiénico-sanitarias de las instalaciones de fabricación de pan, bollería, pastelería y su comercialización.

4) Pla especial regulador dels establiments de cuncurrència pública (text refós). 28.01.1991.

5) Ordenança de guals i reserves d’estacionament. 11.12.1993.

6) Ordenança municipal sobre mercats. 18.02.1997.

7) Ordenança reguladora dels preus públics per l’utilització del domini públic municipal. 31.12.1997.

8) Ordenança municipal de circulació de vehicles i vianants de Santa Coloma de Gramenet. 19.5.1998.

9) Les ordenances fiscals que s’aproven cada any.

En aquest capítol s’analitzen els continguts de les ordenances que tenen influència en el funcionament de les activitats comercials. 

En els apartats de proposta, es formulen els criteris que s’haurien de tenir en compte per la modificació, en cas necessari, de les ordenances municipals, per a convertir-les en instrument de desenvolupament dels objectius del POEC.

8.3.- Contingut de les ordenances municipals amb transcendència comercial

0) Normativa general sobre tramitació d’activitats iniqües

Aquesta normativa aporta la consideració, en termes generals, dels tràmits per a l’obertura de nous establiments i te un abast suficient i correcte per al seguiment de les implantacions comercials d'acord amb l'actual legislació d'equipaments. Només en el cas d’una nova llicència municipal contemplada en el projecte de nova Llei, caldria introduir modificacions a aquesta normativa. 

1) Ordenança reguladora de venda per comerciants ambulants mercats setmanals.

Els continguts de l’ordenança regulen, com a temes principals, els següents:

· Fixar dies i emplaçaments per la celebració dels mercats ambulants, que en forma general coincideixen en els entorns dels mercats municipals.

· Estableix la longitud màxima  de les parades en 2m lineals.

· Planteja qüestions de tramitació de les llicències i els procediments de sol·licitud per a exercir l’activitat a Santa Coloma. En especial crea el “carnet de titular”. Regulació de les instàncies per obtenir la reserva anual d’espai.

· Es permet que les botigues convencionals i fixes puguin instal·lar  parades en el frontal dels establiments.

· S’estableix la posició relativa  de les parades,  així com dels tendals, etc.

· S’estableix la prohibició de la venda  ambulant fora de les parades previstes a l’ordenança.

· Queda prohibida la venda de productes alimentaris.

· Es fixen les condicions per a la vigilància dels mercats i el manteniment de les qüestions de disciplina.

2) Ordenança de galeries i centres privats d’alimentació

Aquesta ordenança es correspon (per la data de la seva promulgació l’any 1984) amb l’aparició de nombroses iniciatives per a instal·lar centres privats d’alimentació en el conjunt de l’àmbit metropolità. L’ordenança segueix l’exemple d’altres normatives tramitades a diversos municipis.

Els continguts principals de l’ordenança són:

· Determinació de les  característiques tècniques de les parades de les galeries i centres privats d’alimentació.

· Determinació de les  condicions tècniques dels accessos.

· Procediments de tramitació i intervenció municipal, i en concret els expedients, projecte d’obres, instal·lacions, recollida d’escombraries, ventilació, ascensors, clavegueram, etc.

· Normes de funcionament intern i defensa dels drets dels consumidors, amb aspectes tals com: llibre de reclamacions, horaris, limitació vendes, informació al públic i consumidors, etc.

· Garantia d’instal·lació de serveis mínims generals (farmaciola, lavabos etc.).

3)  Ordenança tècnico - sanitària de les instal·lacions de pa i la seva comercialització

Es una ordenança típica que ha de fer-se compatible amb la normativa superior (en aquest cas de la Generalitat) que regeix la fabricació, distribució i venda, dels artícles de paneteria.

Els continguts principals de l’ordenança són:

· S’estableix clarament en l’artícle 2 de l’ordenança que el marc d’intervenció municipal es fonamenta i limita a la regulació de la fabricació, al considerar la venda com activitat “iniqua”.

· La regulació de la Generalitat, posterior  es sobreposa a l’ordenança  municipal,  i en definitiva resulta la vigent pel que fa la fabricació .

· L’ordenança té un caràcter fonamentalment de protecció medio-ambiental i no afecta substancialment (encara que pot fer-ho de forma indirecta), als processos de comercialització de determinades especialitats.

· L’objectiu  principal és la regulació de la concessió de llicències municipals per fabricació i comercialització de pa.

· Regulació de les característiques dels forns, obradors i magatzems.

4) Pla especial d’establiments de pública concurrència

Malgrat que formalment es tracti d’un pla especial urbanístic, incloem aquesta normativa dintre de les ordenances, ja que conceptualment funciona com a tal.

És un instrument per a regular la implantació de bars, restaurants i locals de pública concurrència com a conseqüència de la proliferació d’aquests establiments i la problemàtica de la densitat d’implantació en el casc urbà.

Les determinacions principals del pla són:

· Establir la classificació dels establiments de pública concurrència i la definició de les activitat compreses (no hi ha referències explícites als usos comercials)

· Índexs d’ocupació màxima

· Zones d’aplicació del pla, amb diferents graus de tolerància, segons tipologia dels vials i distàncies entre els locals.

5) Ordenança de guals i reserves d’estacionaments

La influència d’aquesta ordenança sobre els usos comercials rau en les reserves d’estacionament i la continuïtat que a vegades produeix sobre les façanes comercials o el seu trencament per la proliferació de garatges.

Continguts principals de l’ordenança:

· Estableix característiques dels guals, i les circumstàncies per la concessió de llicències.

· Estableix els requeriments de les zones de càrrega i descàrrega

· Règim de construcció i conservació (longitud dels guals, senyalització, guals per la utilització de disminuïts)

· Règim disciplinari  i de sancions.

6) Ordenança d’ocupació de la via pública

L’ordenança  tracta de l’ocupació de la via pública per usos diferents de la circulació de vehicles i vianants. Fixa, entre altres:

· Aspectes comercials regulats en l’ordenança per la instal·lació de: Quioscos de premsa, llaminadures i flors, Xurreries, Quioscos de beguda en espais públics, Venda no sedentària i mercats ambulants a l’aire lliure.

· Ocupació de part de la via per part d’establiments en finques urbanes (exposició, publicitat, taulells, etc.)

· Mercats ocasionals.

· Estableix la tipologia de llicències i actes sotmesos

· Fixa les modalitats d’us de la via pública (comú general, comú especial, privatiu).

· Condicions per a la instal·lació de determinats serveis i/o mobiliari: Quiosc de loteria (once), Cabines telèfon, Bústies de correus.

· Ocupació ocasional (contenidors de runes, tanques d’obres).

· Regulació dels tipus de canalitzacions i instal·lació de serveis.

· Guals i zones de reserva i prohibició d’estacionament.

· Publicitat (cartelleres, rètols, publicitat mòbil, plaques).

· Regim de sancions i disciplina.

7) Ordenança de mercats

Segueix el model de les ordenances municipals de mercats dels altres municipis de l’entorn metropolità de Barcelona. Com aquestes altres ordenances, respon a l’evolució dels mercats, en el seu funcionament i format més tradicional.

Els aspectes més significatius són:

· Estableix la reserva de competència en favor del municipi.

· Fixa el règim de gestió de les llicències i el disciplinari. Defensa del dret de competència.

· Regula el règim de transmissions de les llicències

· Fixa la participació de les associacions de venedors en les tasques de gestió i manteniment dels mercats

· Règim de convivència i salubritat de les activitats

· Tipus d’articles que es poden vendre segons la denominació de les parades a l’empara de la llicència

· Fixa els drets i obligacions dels concessionaris des llocs de venda

· Estableix la propietat municipal  de les parades. 

· La direcció del mercat: el responsable es nomenat per l’Ajuntament

8) Ordenança de circulació de vehicles i vianants

L’ordenança regula altres qüestions molt més àmplies de circulació, sense incidència directa en usos comercials. Entre els aspectes que incideixen en el funcionament del sector comercial, cal destacar:

· Regulació de les zones blaves

· Regulació de les zones de càrrega i descàrrega

· Regulació de la implantació d’elements que incideixen en les circulacions (contenidors, etc.)

· Normativa sobre senyalització i obstacles de la via pública

· Regulació de la circulació: vianants, conductors, motos

· Característiques de les parades del  transport públic

· Regulació d’aparcaments i estacionaments

· Règim disciplinari i sancions

9) Ordenances fiscals

Son les ordenances que anualment regulen i fixen els impostos i taxes municipals.

El seu possible impacte  en l’ordenació de les activitats comercials, deriva de la categoria fiscal dels carrers i la implicació en aquesta de l’existència o no d’activitats comercials.
9.- LA DEMANDA COMERCIAL
Entenent que el principal objectiu del POEC es adaptar l’equipament comercial de Santa Coloma a les necessitats de compra dels consumidors, tal com s’expressa en la definició legal d’aquest instrument ordenancístic, caldrà, en primer terme, analitzar quina és la demanda comercial a satisfer.

L’anàlisi de la demanda té dues components:

· Quantitativament, per tal de determinar el volum econòmic de les necessitats de compra de la població de Santa Coloma, convenientment distribuït per sectors comercials.

· Qualitativament, analitzant les condicions en que aquesta demanda comercial s’expressa, o el que és el mateix, en quines circumstàncies es realitzen els diferents actes de compra.

De fet l’elaboració dels Programes d’orientació dels equipaments comercials han de mantenir una certa coherència metodològica amb el Pla territorial sectorial d’equipaments comercials, que representa el vèrtex en l’ordenació locacional i territorial de les activitats comercials.

Com s’ha apuntat, de manera breu, al presentar les prescripcions del PTSEC al municipi de Santa Coloma de Gramenet, l’element metodològic clau del Pla sectorial és  establir un balanç entre  l’oferta comercial disponible al municipi i la despesa comercialitzable dels seus habitants residents.

Entenem per despesa comercialitzable aquelles despeses de les famílies que tenen per objecte la compra de bens i productes i que, per tant es realitzen directament en establiments comercials.

Queden excloses de la “despesa comercialitzable”, les despeses en serveis de tot tipus, la compra o lloguer i manteniment de l’habitatge, els consums de subministraments, les despeses sanitàries, etc.

La despesa comercialitzable permet calcular la demanda comercial agregada dels consumidors. Dit en altres paraules,  el que podria constituir la xifra de negoci potencial dels comerços de Sta. Coloma en una situació virtual d’economia tancada, és a dir, en la que no existís ni evasió de despesa (compres de residents a Sta. Coloma fetes a altres municipis), ni atracció de compres en comerços de Sta. Coloma per part de residents d’altres municipis.

Per calcular la despesa comercialitzable a Santa Coloma s’ha partit de l’actualització de les dades de l’Enquesta de pressupostos familiars
, que l’Institut Nacional d’Estadística elabora de forma continuada per determinar les variacions de l’IPC. 

Amb aquestes estimacions, el volum anual de despesa familiar per persona a Santa Coloma de Gramenet és de  972.607,- ptes., de les quals 552.520 corresponen a despeses comercialtizables, és a dir a diners que les famílies esmercen en la compra de productes directament en establiments comercials.

Aquesta despesa anual comercialitzable per persona, es distribueix en les proporcions que figuren en la taula n. 10 que segueix a continuació.

TAULA N .9

DESPESA COMERCIALITZABLE ANUAL

Pessetes Per persona i any en despesa familiar comercialitzable

Milions de pessetes de despesa generada a Santa Coloma

	
	Ptes/

Persona
	% sobre

despesa
	Despesa

TOTAL

	Alimentació
	224.672
	40.7
	27.176

	Q. no alimentari
	39.485
	7.1
	4.776

	Equipament llar
	47.869
	8.7
	5.790

	Equip persona
	110.243
	20.0
	13.334

	Automoció i Carb.
	93.496
	16.9
	11.309

	Cultura i lleure
	36.755
	6.6
	4.445

	TOTAL
	552.520
	     100.0
	66.830


Font : Enquesta de pressupostos familiars. INE 1991-1999.  Elaboració i actualització Estudi POEC Sta. Coloma.

En conjunt doncs, els consumidors de Sta. Coloma generen un potencial de negoci anual del comerç de la ciutat de quasi 70.000 milions de pessetes.

Cal remarcar el caràcter potencial d’aquesta xifra, doncs una part, que s’analitzarà en capítols propers, d’aquestes despeses es realitzen fora de Santa Coloma, motivades pels desplaçaments dels residents cap a altres municipis per realitzar-hi compres. 

Com a resultat de les actuacions del POEC, caldria preveure que part d’aquestes despeses evadides es puguin “recuperar”, és a dir que els compradors de Santa Coloma compren efectivament en comerços de la ciutat, i al mateix temps el comerç local resultés atractiu per compradors de fora, augmentant, en conjunt, aquest potencial.

Sectorialment aquesta despesa potencial es distribueix segons les proporcions que apareixen en aquest gràfic:

GRÀFIC N.6

ESTRUCTURA DE LA DESPESA COMERCIALITZABLE ANUAL

% de cada sector sobre el total de despesa familiar

Font : Enquesta de pressupostos familiars. INE 1991-1999. 

A partir d’aquestes xifres es possible  analitzar, com es fa en el capítol següent, la distribució del negoci comercialitzable entre formats comercials, i al mateix temps, avaluar l’evasió de despesa motivada pels desplaçaments de compra.

La capacitat de despesa familiar comercialitzable a Santa Coloma és lleugerament inferior a la mitjana de Catalunya però superior, en més d’un 18% a  la mitjana de les famílies espanyoles.

De fet, aquestes diferències en les  despeses comercialitzables són indicatives, en part, d’una més alta qualitat de vida. Però al mateix temps hi incideixen els diferents nivells de preus entre una i altra zona territorial de l’Estat, i de Catalunya. 

	La despesa comercialitzable generada anualment per les famílies de Sta. Coloma és de 66.830 milions de ptes.

· 31.950 milions en productes de consum quotidià

· 23.570 milions en bens d’equipament per a la persona i la llar, i cultura i lleure 

· 11.310 milions en vehicles i carburants.




 10.- ELS HÀBITS DE COMPRA

Com s’ha assenyalat a l’inici del capítol anterior, per conèixer les necessitats dels consumidors, cal un enfocament quantitatiu (l’estimació del volum econòmic de la demanda), i un enfocament qualitatiu o circumstancial (és a dir la forma en que es produeixen les compres, el que es coneix com hàbits de compra). 

És en aquest sentit en el que se planteja l’anàlisi dels hàbits o comportaments de compra de les famílies, que té com objectiu conèixer dos de les components característiques de com s’expressa  la demanda comercial: les quotes de mercat dels diferents formats i la localització dels establiments en els que es realitzen les compres de les famílies.

En concret aquest segon factor, és el que ha de permetre avaluar  l’evasió de despesa, és a dir, les vendes potencials que perd el comerç de Sta. Coloma degut a les compres que les famílies residents efectuen en establiments comercials situats en altres municipis.

Cal recordar que segons la seva definició legal,  els POEC tenen com a finalitat “adaptar l’equipament comercial dels municipis a les necessitats dels consumidors”. En aquest sentit cal convenir que una de les primeres necessitats dels consumidors  rau en la disponibilitat d’un equipament suficient en la seva pròpia àrea de residència, que eviti desplaçaments innecessaris per realitzar compres.

Per tal de conèixer els hàbits i comportaments de compra a Sta. Coloma s’ha realitzat una enquesta a les famílies. L’objectiu de l’enquesta i la seva formalització, era conèixer, per un nombre important i significatiu de productes, les circumstàncies de la seva compra pel que fa al tipus d’establiment comercial i la localització del mateix.

L’enquesta proporciona també informació sobre altres condicions de les compres com són les freqüències, els motius de desplaçaments a altres municipis, els hàbits socials connexes amb l’acte de la compra, etc.

El nombre total d’enquestes realitzades va ser de 400, que es varen distribuir  segons els pes demogràfic de cada un dels districtes que s’han considerat com unitats territorials bàsiques d’aquest estudi.

Els resultats més precisos i concrets de l’enquesta es troben en un volum annex en el que es recullen en 96 taules les dades estadístiques resultants.

Aquest capítol es destina a l’anàlisi, a partir dels resultats més significatius, i agrupant les respostes, de forma ponderada i que es corresponguin amb els grans sectors de compra i les tipologies d’establiments fixats en els diferents textos normatius de desplegament de la Llei d’equipaments comercials

10.1.-  Els comportaments pel que fa a la localització dels establiments en que es realitzen les  compres.

Les anàlisis de satisfacció de la demanda dels consumidors posen de relleu que l’element que millor expressa la satisfacció dels consumidors per l’oferta que troben en el seu respectiu municipi de residència, és la necessitat o no de desplaçar-se a altres llocs per realitzar les seves compres.

En altres paraules, una oferta que doni satisfacció a les expectatives de la demanda dels consumidors, evita desplaçaments innecessaris per realitzar les compres.

Per tant, probablement l’element més significatiu dels comportaments de compra sigui la seva localització, en el territori.

La taula n. 10 expressa el percentatge de despesa familiar comercialitzable per cada un dels grans sectors comercials i de consum, que es realitza en cada localització.

TAULA N. 10

LLOC ON COMPRA HABITUALMENT

( % de despesa en cada localització)

	
	
	ALIMENTACIO
	Q.N.A.
	EQUIP PERS.
	E. LLAR
	LLEU-RE
	VEHI-CLES
	TOTAL

	
	
	
	
	
	
	
	
	

	MENYS 200 m LLAR
	18,3
	15,3
	3,3
	2,7
	2,8
	0,0
	9,7

	PROPI BARRI
	49,9
	47,9
	39,6
	31,8
	28,7
	11,4
	38,2

	CENTRE STA.COLOMA
	9,4
	11,1
	30,8
	28,8
	18,2
	25,3
	18,7

	ZONA EL FONDO
	4,7
	2,8
	2,5
	1,6
	0,8
	0,6
	2,9

	SINGUERLIN
	
	3,5
	2,8
	2,3
	1,2
	0,2
	0,6
	2,3

	ALTRES. STA.COLOMA
	2,5
	2,5
	2,2
	2,0
	0,9
	1,7
	2,1

	MONTIGALA
	
	6,1
	10,0
	5,6
	13,8
	21,0
	5,6
	7,8

	BADALONA
	
	1,8
	2,0
	2,1
	4,2
	3,5
	10,6
	3,7

	ST.ADRIA
	
	1,2
	1,7
	0,5
	1,9
	0,8
	2,4
	1,3

	BCN.ST.ANDREU
	0,6
	0,5
	0,0
	0,3
	0,2
	4,3
	1,1

	CENTRE BARCELONA
	0,6
	1,7
	9,5
	6,0
	13,9
	22,5
	7,5

	ALTRES 
	
	1,5
	1,8
	1,6
	5,7
	9,1
	14,8
	4,7

	TOTAL
	
	100,0
	100,0
	100,0
	100,0
	100,0
	100,0
	100,0


Font : Enquesta sobre hàbits de consum i compra a Sta. Coloma de Gramenet. Enquesta de pressupostos familiars. Actualització 1999

Tenint en compte la importància assenyalada que cal donar als desplaçaments per comprar fora del municipi, la primera dada a destacar és el volum de compres realitzades en establiments que estan en municipis diferents de Santa Coloma, i que pot estimar-se en un 26.1%. 

Sobre la base del volum de despesa comercialitzable estimada en el capítol anterior (66.830 milions de pessetes), aquesta evasió suposa que anualment els ciutadans de Santa Coloma realitzen compres fora del municipi per un valor aproximat de 17.500 milions de pessetes.
Malgrat la importància d’aquestes xifres, tant de forma absoluta com del percentatge que representen, cal afirmar que, tenint en compte el conjunt de circumstàncies que envolten l’oferta comercial a Santa Coloma, és una evasió de compres relativament continguda:

· A Santa Coloma no hi ha cap establiment comercial en gran superfície per a les compres quotidianes i de gran consum (hipermercats) i en canvi hi ha emplaçaments comercials importants en tres dels seus accessos (Montigalà, La Maquinista, Sant Adrià).

· Manca d’implantació de primeres marques de la distribució en sectors de moda, per exemple, amb una relació qualitat - preu adequada a les característiques de la demanda de Santa Coloma.

· Proximitat i bona accessibilitat amb transport públic a Barcelona, amb un aparell comercial molt potent, variat i atractiu.

· Dades comparatives amb altres municipis de l’entorn metropolità de Barcelona, amb una semblant dimensió demogràfica, ens indiquen que registren una evasió de despesa més gran.

De fet, però i com es posa de manifest en les citades dades, els comportaments d’evasió de despesa no són homogenis sector a sector.

El que crida més l’atenció, i sobre tot de forma comparada amb altres municipis de característiques semblants, és la relativament baixa evasió de despesa (o compres realitzades fora de Santa Coloma) en el sector de la moda i el calçat, en el que l’evasió es limita al 19.3%. L’explicació d’aquest comportament diferenciat és l’existència d’una indústria artesana important en confecció que permet compres al mateix Santa Coloma.

Pel contrari el sector que suscita més desplaçaments per comprar fora de Santa Coloma és el dels productes del lleure i la cultura amb una evasió de compres de quasi el 50% del volum total. Per aquests productes la primera destinació dels compradors és el conjunt d’establiments del parc comercial de Montigalà, des de les mitjanes superfícies especialitzades, als establiments presents en la galeria comercial de l’hipermercat.

Finalment pel que fa a l’equipament per a la llar, l’evasió de despesa detectada és del 32%, compres que es realitzen prioritàriament a l’esmentat parc comercial.

Aquestes diferències entre sectors, pel que fa a la localització dels establiments en que es realitzen les compres,  es reflectiran en els diferents formats comercials.

El segon element significatiu en aquests comportaments locacionals de compra, és el lloc en el que es troben els establiments dintre del mateix Santa Coloma i en relació propi domicili residencial.

GRAFIC N.7

LLOC DE COMPRA HABITUAL

% de despesa en cada localització



                                                                          TOTAL

                                                                          ALIMENTACIÓ

                                                                          FRESCA

Font : Enquesta sobre hàbits de consum i compra a Sta. Coloma (1999)

Un primer element a destacar és la importància del nivell de compra dels productes més quotidians (alimentació i productes de gran consum, drogueria, etc.) en l’àmbit més proper al domicili, el que en la visió del consumidor s’identifica en el propi barri o a menys de 200 metres de la llar. En aquest entorn es realitzen quasi el 70% de  les compres de productes de consum quotidià.

Aquesta proporció de compres en l’entorn pròxim s’accentua, una mica més, en els productes de l’alimentació fresca, en bona part donada la presència de mercats municipals en punt de gran concentració demogràfica.

És interessant destacar la diferència de captació de clientela entre els dos centres de comerç urbà a Santa Coloma (el que els ciutadans identifiquen clarament amb El Centre –Plaça de la Vila, casc històric, entorn mercat Sagarra i Rambla de Sant Sebastià- i El Fondo), pel que fa a compres de productes i bens comparatius (moda, equipament de la llar, productes de cultura i lleure).

Per aquests productes de centralitat sembla que El Centre té un reconeixement una mica més ampli que no pas la zona del Fondo per els compradors que s’hi desplacen des d’altres barris de Santa Coloma.

Les compres realitzades fora de Santa Coloma estan condicionades per la freqüència dels desplaçaments als diferents centres comercials:

· La primera destinació es el Centre Comercial de Montigalà. Només un 17.5% de residents a Santa Coloma declara no anar-hi mai, mentre un 30% hi va cada setmana o cada quinze dies.

· El centre de Barcelona, per contra, es freqüentat setmanal o quinzenalment per un 12% de famílies de Santa Coloma, i fins un 47% declara no anar-hi pràcticament mai a comprar.

Val la pena recordar que aquesta enquesta de comportaments es va fer abans de l’obertura del centre comercial de La Maquinista. Seria convenient que una vegada consolidat, (fora de l’impacte que sempre tenen aquestes concentracions comercials durant les primeres temporades d’obertura), això vol dir a la tardor del 2001, és realitzés una nova enquesta de compra a Santa Coloma per analitzar l’impacte del nou centre.

És important conèixer els motius pels quals les famílies es desplacen fora de Santa Coloma per actes de compra:

· A Montigalà les motivacions més senyalades, tenint en compte que molt sovint se’n donen més d’una, són:

- Oportunitats de lleure


32%

- Gamma i varietat de producte

31%

- Preu





26%

· Al centre de Barcelona:
- Oportunitats de lleure


31%

- Gamma i varietat de producte

12%

- Preu





  2%

La importància que les famílies de Santa Coloma donen a les possibilitats de disposar d’una oferta complementària de lleure per escollir el lloc de les compres, sembla fonamental, i ha de ser un dels elements a considerar com a més importants en el moment de proposar un model local pel comerç de la ciutat.

El fet que a Santa Coloma no existeixi una oferta moderna de cinema (en contrast amb Montigalà i La Maquinista), esdevé un factor cabdal de futur, a resoldre pel que fa a les localitzacions, amb la màxima interrelació en la trama urbana que acull establiments comercials.

El factor qualitat, és un factor relativament poc valorat a l’hora de generar desplaçaments per comprar, percepció que és correspon amb la necessitat de futur de qualificació del comerç local per donar servei a les noves generacions més exigents al valorar la relació qualitat - preu.

10.2.- Quotes dels diferents formats comercials

Cal entendre per format comercial el tipus d’establiment en el que es realitzen les compres. El format comercial és la conjunció de diversos factors, entre els que cal incloure la forma de venda (autoservei, venda assistida, venda tradicional), la superfície dels establiments, la localització (especialment si forma part d’equipaments comercials col·lectius, del tipus centre comercial), el grau d’integració empresarial, etc.

Per una definició precisa dels formats comercials pot contrastar-se l’Ordre del Conseller d’Indústria, Comerç i Turisme de 26 de setembre del 1997 que versa, precisament, sobre la tipologia dels establiments comercials.

Val la pena senyalar que l’evolució del món del comerç ha estat lligada en gran part a l’aparició de nous formats comercials. És més, la preocupació d’ordenació dels equipaments es genera, precisament, per l’impacte que els nous formats, i específicament les grans superfícies, poden ocasionar en les formes preestablertes del comerç urbà de caire més tradicional.

A més a més,  la competitivitat de l’empresa comercial està progressivament lligada als processos d’integració associativa (centrals de compra, franquícies, etc.), que cada vegada més es corresponen als diferents formats comercials.

S’entén per quota de mercat dels diferents formats comercials  la part de les vendes (i per tant de compres) que es realitzen en els diferents tipus establiments.

És una variable molt important, com es veurà en la part de propostes, per ordenar les activitats comercials, ja que permet relacionar els comportaments de compra dels consumidors amb l’oferta comercial, i aquesta formalitzar-la en establiments i les seves dimensions.

En els darrers mesos, s’ha produït un important debat entorn  del concepte de quota de mercat, ja que s’ha convertit en l’instrument per mesurar les possibles posicions de domini d’un determinat grup empresarial com a conseqüència dels esmentats processos de fusió. De fet aquest concepte és possiblement la principal novetat introduïda en el nou projecte de Llei d’Equipaments Comercials.

L’estimació d’aquestes quotes de mercat, es fa a partir de les estimacions dels resultats de l’enquesta d’hàbits de compra de les famílies de Santa Coloma de Gramenet, que permeten conèixer els percentatges que cada format comercial ven sobre el total del potencial de negoci comercial en el seu sector respectiu.

 La taula n.11 reflecteix aquests percentatges que constitueixen  quotes de mercat de cada format comercial.

TAULA N.11

TIPUS D’ESTABLIMENT ON ES COMPRA HABITUALMENT

(% de despesa en cada tipus d’establiment)

	
	
	ALIMENTACIO
	Q.N.A.
	EQUIP PERS.
	E. LLAR
	LLEU-RE
	VEHI-CLES
	TOTAL

	BOTIGA TRADICIONAL
	11,7
	9,1
	8,2
	2,4
	4,5
	0,7
	7,7

	BOTIGA ESPECIALTZ.
	15,9
	36,4
	74,4
	67,3
	52,6
	72,3
	45,4

	BOTIGA C.COMERCIAL
	1,2
	2,2
	1,9
	4,3
	3,5
	2,4
	2,0

	GRAN BOTIGA
	
	0,1
	0,1
	1,7
	3,0
	1,7
	4,5
	1,5

	AUTOSERVEI/SUPER
	
	36,8
	32,3
	0,8
	1,2
	1,1
	0,0
	17,7

	HIPERMERCAT
	
	8,8
	13,8
	3,9
	13,0
	19,4
	7,2
	9,0

	MERCAT MUNICIPAL
	
	24,0
	3,1
	0,1
	0,4
	0,4
	0,1
	10,1

	MERCADILLO
	
	1,1
	0,3
	2,7
	0,7
	0,9
	0,0
	1,1

	GRAN MAGATZEM
	
	0,4
	1,9
	5,3
	6,3
	8,6
	2,6
	2,9

	ALTRES
	
	0,1
	0,8
	0,8
	1,2
	7,4
	10,1
	2,6

	TOTAL
	
	100,0
	100,0
	100,0
	100,0
	100,0
	100,0
	100,0


Font : Enquesta sobre hàbits de consum i compra a Sta. Coloma de Gramenet 1999. Enquesta de pressupostos familiars. Actualització 1999

Una primera visió dels resultats d’aquesta taula ens indica que l’anàlisi s’haurà de fer sector a  sector, ja que es produeixen variacions importants depenent del tipus de producte, i a més a més, en el cas dels productes de consum més quotidià (l’alimentació especialment) es donen formats comercials propis.

Com es pot veure en els resultats de la taula, hi ha una relativa especialització de cada format en un determinat sector, excepte en el cas dels hipermercats, en el que es produeix una penetració relativament homogènia, com a conseqüència del marcat caràcter polivalent (venda de productes de tots els sectors) en aquest format.

Malgrat l’anterior consideració cal avançar que la quota de mercat dels hipermercats és a Santa Coloma molt baixa en relació a altres ciutats i al conjunt de Catalunya. 

És cert, com s’ha assenyalat abastament en aquesta memòria, que a l’entorn de Santa Coloma hi ha tres hipermercats (dos en el moment de la realització de l’enquesta). Però si s’analitzen els sectors en els que l’hipermercat és el format amb més quota (lleure, equipament de la llar), serà fàcil establir una relació causa efecte entre la inexistència d’hipermercats a Santa Coloma, la baixa penetració en la venda de productes alimentaris i l’hàbit de la compra quotidiana molt freqüent i prop del domicili.

Caldrà, per tant, que l’anàlisi diferenci-hi les quotes de mercat dels diferents formats segons els productes de consum quotidià (alimentació i drogueria i perfumeria) i els productes i bens comparatius (moda, equipament de la llar , lleure,…).

a) Quotes de mercat en les vendes dels productes de consum quotidià.

Entre els productes de consum quotidià cal diferenciar fonamentalment entre els productes frescos d’alimentació (fruita, verdura, carn i peix,…) i els productes envasats (alimentació seca, drogueria, perfumeria, etc.).

Els primers tenen un format específic, els mercats municipals, que, avui per avui mantenen  una alta quota de mercat entre aquests  productes de l’alimentació fresca d’un del 37% de les vendes potencials derivades de la capacitat de despesa de les famílies de Santa Coloma.

Es tracta d’un fet de gran rellevància, sobre tot si es té en compte que, dia a dia, les xarxes de supermercats urbans donen una importància creixent a la venda de producte fresc, tota vegada que els hi permet un important marge comercial.

La importància del manteniment d’aquesta quota per part dels mercats municipals, no ha de fer oblidar, però, dos fets cabdals en la seva projecció a futur:

· Bona part de la clientela dels mercats municipals realitza les compres amb una alta freqüència, més de dos cops a la setmana.

· La clientela dels mercats es situa entre els compradors de més edat, el que suposa que en un futur, si no es renova entre capes més joves de població, i s’adequa el funcionament als comportaments de les noves generacions de compradors, aquesta quota tendirà irremissiblement a la baixa.

Pel que fa a les compres dels  productes d’alimentació seca (conserves, envasats i begudes) es distribueixen fonamentalment en les xarxes de autoserveis i supermercats de barri que tenen una quota de mercat d’un 53,4%. Aquest format té també una quota important en la venda de productes quotidians no alimentaris (drogueria, etc.) –un 32%-, si bé en aquest cas compartida la posició de lideratge amb les botigues especialitzades –un 36% de quota de mercat-.

A destacar que els mercats municipals, sense estructures pròpies d’autoservei per a la venda d’alimentació seca, tenen una quota de mercat en aquests productes de l’ordre del 12%, possiblement com a conseqüència de l’hàbit de realitzar les compres quotidianes en el menor nombre possible d’establiments i localitzacions.

GRAFIC N.8

TIPUS D’ESTABLIMENT DE COMPRA HABITUAL

Font : Enquesta sobre hàbits de consum i compra a Sta. Coloma (1999)

Contrasten aquestes quotes amb la dels hipermercats, que en la venda de productes d’alimentació seca, begudes i productes de consum quotidià no alimentari és situa només al voltants del 15%, pràcticament la meitat de la mitjana espanyola.

L’evolució comparativa de les quotes de mercat de supermercats i hipermercats al conjunt de Catalunya, així com la consideració dels standards reconeguts de consums en aquests formats, fa que encara pugui pensar-se en la possibilitat de creixements en el tram dels supermercats urbans (entre 800 i 1.500 m2 de superfície de venda),  tal com es posa de manifest en el dimensionat que apareix en la memòria justificativa.

Els supermercats i autoserveis  urbans, entesos com els que estan situats en la proximitat de les àrees residencials o integrats en els mercats municipals, permeten aconseguir un bon nivell de servei que dona satisfacció als consumidors, clau en bona part de la baixa penetració dels hipermercats en les compres de les famílies de Santa Coloma, malgrat la proximitat de les seves localitzacions.

b) Quotes de mercats en la venda dels productes i bens comparatius i de compra no quotidiana

En aquest cas es tracta d’analitzar les quotes de mercat de cada un dels formats comercials en les compres de productes de consum menys quotidià. Aquests productes són els que fàcilment identifiquem com a equipament (per a la persona, per a la llar, etc.). 

L’expressió de bens comparatius obeeix al fet que en el procés de compra i elecció dels productes, juga un paper important la comparació entre diferents ofertes, i d’aquí la necessitat de concentració dels establiments en espais relativament reduïts que permetin aquest acte de comparació

Per a la venda de productes d’equipament per a la llar i de lleure, fins a dates molt recents,  la introducció de noves tècniques comercials, i especialment l’aparició de mitjanes superfícies, ha sigut molt més lenta. Només en els darrers anys han aparegut firmes especialitzades en mobiliari i equipament de la llar (Ikea), esports (Decatlon) i cultura 

(Fnac), que semblen trencar aquestes tendències. Excepte en el cas de Fnac cal destacar la presència de les dues altres companyies al parc comercial de Montigalà.

Per altre costat, i referint-nos específicament al cas de la moda excepte casos molt aïllats, en els que comerciants de Sta. Coloma  gestionen franquícies de marques conegudes, les compres de productes de moda en nous formats comercials suposa la necessitat de desplaçar-se fora de Santa Coloma.

Per aquests sectors la botiga especialitzada, incloent-hi les botigues de la pròpia indústria,  amb una quota de mercat al voltant d’un 75% constitueix el format líder.

La inexistència de formats moderns a Santa Coloma, dels grans magatzems a les superfícies especialitzades, comporta en tots els casos la necessitat de desplaçaments per comprar-hi, i la quota de mercat dependrà del sector. 

Els grans magatzems, que suposen necessàriament  desplaçar-se a Barcelona, tenen una quota global 3%, molt lluny del 10% que es suposa es la quota mitjana a Catalunya. Es significativament baixa la quota de mercat dels grans magatzems en les vendes de moda (un 5.3%). El sector de productes de lleure (cultura i esport), amb un 8.6% és el més representatiu de les compres de les famílies de Santa Coloma en aquest format.

Les grans botigues i les botigues en centre comercial tenen quotes significatives exclusivament en el sector de mobles i altres equipaments de la llar, molt possiblement lligat a la proximitat de superfícies  comercials especialitzades a Montigalà.

Finalment els hipermercats tenen com ja s’ha dit més amunt, una rellevància en la venda de productes per el lleure (20%)

Aquestes baixes quotes de mercat d’aquests formats són conseqüència tant de la seva no presència a Santa Coloma (malgrat la proximitat de Montigalà i Maquinista), com de la pròpia composició demogràfica (edats i categories socioeconòmiques) de les famílies de Santa Coloma.

Cara al futur caldrà una política per promoure l’aparició d’aquestes xarxes més especialitzades per tal d’evitar la pèrdua de negoci comercial com a conseqüència dels desplaçaments de les famílies fora de Santa Coloma, especialment lligades les operacions al sector de la moda i amb important oferta de serveis de lleure (cinema, restauració moderna, etc.).

No es pot acabar aquesta anàlisi sense fer una referència explícita als diferents mercats ambulants de celebració  setmanal en els entorns dels mercats municipals sedentaris. 

L’únic sector de compres en les que els mercats ambulants tenen una importància en valor absolut, és el de roba i equipament de les persones.

Malgrat que en conjunt el volum de vendes no pot ser massa important, els mercats ambulants s’han convertit en un factor fonamental d’animació comercial tant pel comerç urbà dels seus entorns i com dels propis mercats fixes.

10.3.- Els perfils dels consumidors i les tendències del consum
Els hàbits de compra analitzats en els apartats anteriors permeten establir un  perfil dels consumidors a Santa Coloma que planteja com a principal incògnita com poden evolucionar en un futur.

Es planteja el tema central de l’evolució cap a futur per diverses raons:

	Les quotes de mercat dels formats més moderns son menors entre les famílies de Santa Coloma que les mitjanes de Catalunya, malgrat una relativa proximitat física d’aquests tipus d’establiment.

L’envelliment de la població de Santa Coloma que es detecta en el conjunt d’estudis demogràfics i sectorials que es fan a la ciutat, influeix en les pautes de compra (alta freqüència de les compres d’alimentació, pocs desplaçaments per comprar fora la ciutat, pervivència de compres fortes als mercats municipals, incidència de les compres en botigues de la indústria local de la moda pronta, etc.

Noves pautes de consum entre les noves generacions que no troben resposta entre els formats presents a Santa Coloma, especialment  pel que fa a la combinació amb oferta de serveis de lleure.

Potencial important d’evolució del comerç local per combinació del manteniment de quotes altes al voltant de les àrees residencials i les noves oportunitats que es deriven de les operacions de reforma i nova edificació, que permetran locals més amplis a l’eix comercial central.

Aquest darrer fet es veu potenciat per la realitat de que quan el consumidor troba oferta suficient en qualitat i varietat en el seu entorn residencial, prefereix comprar en aquestes botigues, sobretot en els productes de consum més quotidià




III

CRITERIS I OBJECTIUS DEL PROGRAMA D’ORIENTACIÓ PER ALS EQUIPAMENTS COMERCIALS 

11.- CRITERIS GENERALS DEL POEC DE SANTA COLOMA

Malgrat que en l’apartat primer de la Memòria d’Informació d’aquest document, ja es varen descriure les característiques principals del marc econòmic i demogràfic de Santa Coloma de Gramenet, en el qual ha de formular-se el POEC, no és ociós remarcar alguns punts que fonamenten els criteris generals que s’han tingut en compte:

A diferència d’altres ciutats de similar grandària, fins i tot entre els municipis més poblats de l’àmbit metropolità de Barcelona, Santa Coloma de Gramenet presenta uns trets propis que la fan singular i obligaran a plantejar opcions pel comerç local amb marcat caràcter específic.

· Des d’una perspectiva de la base econòmica local Santa Coloma presenta febleses evidents, degudes, de forma molt especial, a la mancança d’implantacions industrials en el terme municipal. Al mateix temps les empreses de serveis que comencen a emergir, son de dimensió molt petita. És per això que, fins i tot en períodes de forta ocupació, la major part dels treballadors de Santa Coloma han de desplaçar-se a treballar fora de la ciutat. 

· Estructuralment, la principal característica tant de l’ocupació com de l’empresa local és un marcat caràcter autònom: Treballadors autònoms son bona part de les empreses de serveis (construcció, instal·lacions, fins i tot taxistes), que tot i  estar radicats a Santa Coloma, presten servei al conjunt de l’àmbit metropolità. Els establiments comercials, excepte comptades excepcions, es fonamenten en empreses familiars.

· La història de Santa Coloma, tant pel que fa a la seva vessant demogràfica, com a la forma d’ocupació urbana del territori, està marcada per la posició com a municipi “tampó” entre Barcelona i Badalona, més potents demogràficament, i especialment en termes d’estructura econòmica. El fet que durant molts anys no s’hagués actuat per fer front a aquesta situació, va convertir Santa Coloma en una ciutat dormitori, amb una molt feble estructura de serveis i equipaments, entre ells el comerç, que la han fet històricament depenent de les ciutats veïnes.

Aquesta dependència s’accentua amb l’aparició de les noves implantacions comercials a Montigalà i Sant Andreu (La Maquinista) que generen importants desplaçaments de compra i poden, fins i tot, desincentivar l’obertura de serveis i comerç modern a Santa Coloma.

· En els darrers anys, un nou fenomen s’afegeix a aquesta situació: la pèrdua de  població i el seu envelliment relatiu, com a conseqüència de la manca de nou habitatge en condicions i accessible als joves i també, i això afecta de forma singular al sector dels serveis, per un dèficit d’oportunitats i especialment una manca de qualificació en les ofertes disponibles. 

· El sector terciari en general i de forma particular el comerç, ha d’esdevenir el motor principal de la base econòmica local, la qual cosa comporta: creació de riquesa, consolidació d’ocupació, i en definitiva un factor determinant de cohesió social a la ciutat.

· Aquest sector és l’únic que pot generar a curt termini i de forma continuada l’aportació de fluxos econòmics exteriors a la ciutat, davant de les limitacions que es detecten per implantacions industrials.

· Finalment, això ha de permetre assentar unes bases fiscals noves per l’economia municipal que permetin superar la situació de desequilibri de Santa Coloma en relació a ciutats de la seva dimensió i dotar d’ingressos pressupostaris que permetin continuar en les operacions de requalificació de la ciutat i de dotació d’equipaments de tot tipus.

Com dèiem en els apartats introductoris d’aquest document, donades aquestes circumstàncies el Programa d’Orientació per als Equipaments Comercials, en el cas específic de Santa Coloma, ha d’anar molt més enllà de les previsions que la legislació ha formulat per aquests instruments, fins esdevenir un instrument estratègic del desenvolupament futur de la ciutat, com ja s’ha posat de manifest en diferents intervencions i accions municipals.

Aquestes reflexions inicials permeten formular quatre grans criteris generals pel Programa d’Orientació per als Equipaments Comercials.

	· El paper estratègic dels serveis i el comerç en la base econòmica local.

· La qualificació de l’equipament comercial com a garantia de l’eficiència de l’empresa comercial.

· La qualificació del comerç com incentiu pels consumidors colomencs.

· Dotació d’equipament comercial suficient.




Aquests quatre criteris generals es concretaran en dos grans objectius:

	· Convertir Santa Coloma en un espai de consum pels seus 120.000 habitants.

· Promoure l’atractivitat de nova clientela resident fora de la ciutat gràcies a determinats sectors especialitzats. 




11.1.- El paper estratègic dels serveis i el comerç en la base 

econòmica local.

En una situació de feblesa de la base econòmica local, el sector dels serveis (i entre ells el comerç), esdevé, a més a més d’un element d’equipament de la ciutat, una de les principals oportunitats per generar i mantenir ocupació i en definitiva crear riquesa en el propi municipi.

Un segon element a tenir en compte en la determinació del paper estratègic i de futur de les activitats comercials, està relacionat amb la possibilitat d’assegurar l’autonomia en el funcionament urbà de la ciutat.  Per tal de poder donar serveis als ciutadans, i assegurar el manteniment de les infrastructures urbanes, Santa Coloma necessita que a la ciutat es generi una riquesa pròpia que permeti aquestes inversions. En absència d’oportunitats industrials, cal enfocar cap el comerç i els serveis per generar els ingressos necessaris.

La generació de recursos per garantir autònomament el funcionament de la ciutat (dotació i manteniment de serveis, equipaments i infrastructures), cal fer-la, en part important, configurant unes activitats comercials que generin atractivitat exterior i permetin una no dependència de les compres fetes fora de Santa Coloma. L’especialització i, en part, un nou comerç enfocat cap a l’exterior esdevenen estratègics per consolidar les bases de l’economia local..

11.2.- La qualificació de l’equipament comercial com a garantia de l’eficiència de l’empresa comercial.

El manteniment del comerç existent a Santa Coloma passa fonamentalment per poder assegurar unes condicions de competitivitat en el seu entorn.

L’existència d’una important oferta comercial en aquest entorn, està caracteritzada, a més a més, per elements de qualitat i modernitat en les seves estructures.

El futur dels establiments i comerços que avui constitueixen l’equipament comercial de Santa Coloma, la seva eficiència i fonamentalment la seva capacitat per generar una renda suficient pels seus propietaris i treballadors, passa especialment per la seva qualificació. Construir les condicions de qualitat del comerç de Santa Coloma, per tal d’aconseguir competitivitat en l’entorn, és un dels criteris que fonamenten les estratègies i actuacions proposades en aquest Programa.

11.3.- La qualificació del comerç com incentiu pels consumidors.

La qualitat de l’equipament comercial de Santa Coloma i de la seva oferta no afecta exclusivament a l’eficiència i rendibilitat de les empreses comercials, sinó que cal projectar-la sobre els consumidors i la pròpia ciutat.

La qualificació de l’equipament i l’oferta comercial, per fer-la competitiva en front als equipaments i àrees comercials de l’entorn, és necessària per recuperar els consumidors que es desplacen a aquestes àrees alternatives, disminuint dràsticament els desplaçaments per compra.

La qualificació del comerç forma part de la requalificació urbana general de la ciutat que esdevé un element estratègic en la recuperació demogràfica. La migració fora de la ciutat de famílies joves, i de nous matrimonis, està causada tant per la manca d’oferta d’habitatge en condicions, especialment econòmiques, com per les mancances en l’oferta de serveis de qualitat equivalent  a la que troben en altres municipis de l’entorn metropolità, qualitat a la qual cal equiparar-se.

Finalment, i a nivell ja molt més local (i de barri), l’aparició de (noves) activitats comercials és en si mateixa un element de recuperació i requalificació urbana local.  Cal plantejar aquests elements de requalificació comercial puntual, de manera especial en les àrees afectades pels programes Urban.

11.4.- Dotació d’un equipament comercial suficient

Com de forma reiterada s’insisteix en la Llei d’equipaments comercials (tant en la seva versió del 1997, com en la recentment aprovada al desembre de l’any 2.000), un dels objectius de les actuacions públiques, en la voluntat “d’aquesta nova Llei, es fomentar un sistema de distribució que asseguri l’aprovisionament dels consumidors, amb el millor nivell de serveis possible…”.

Assegurar aquests nivells de servei i dotació passa, també, per possibilitar uns nivells d’equipament, quantitatius i qualitatius d’acord a la dimensió demogràfica de Santa Coloma.

El concepte d’equipament i dèficit comercial ha estat suficientment desenvolupat tant en la normativa comercial com pel planejament sectorial (Pla Territorial Sectorial d’Equipaments Comercials). Es tracta d’assegurar un nivell d’oferta i dotació comercial, que satisfaci les necessitats dels consumidors i consumidores sense necessitat que es desplacin a altres municipis per realitzar les seves compres, tant les de caràcter quotidià, com les més especialitzades i esporàdiques.

En una ciutat de la dimensió de Santa Coloma, aquesta necessitat de dotació comercial es projecta no tan sols sobre el conjunt de la ciutat, sinó sobre cada un dels barris. Tant per la dimensió, com per la configuració urbanística, la distribució de la població en diferents districtes i barris, obliga –i permet- una estructura comercial per cobrir les necessitats més quotidianes amb una distribució per barris que l’apropi al màxim a l’entorn residencial.

El criteri general de minimitzar els desplaçaments per efectuar les compres més recurrents, especialment alimentació i productes de gran consum, fa necessària una oferta suficient, moderna i en condicions, per tal no tan sols d’evitar desplaçaments fora de la ciutat sinó, com a mínim per aquest tipus de productes, cobrir tots els barris de la ciutat.

11.5.- Els objectius generals

Com s’ha dit aquests quatre criteris poden concretar-se en dos objectius generals del Programa d’Orientació per als Equipaments Comercials:

· Cal convertir Santa Coloma en un espai de consum  per als seus 120.000 habitants Aquest primer objectiu general  suposa, tot entroncant amb els criteris generals establerts:

Dotar a aquest important conjunt demogràfic d’un equipament comercial suficient i equiparable al que disposen ciutats d’una dimensió comparable.

En una societat terciària el comerç (i els serveis) en el territori ha d’ésser, a Santa Coloma,  el motor econòmic principal. 

· Per reequilibrar i compensar l’evasió de compres cap a grans centres comercials propers, cal promoure atractivitat comercial.

A Santa Coloma l’atractivitat comercial només pot aconseguir-se en l’especialització en algun sector. Aquest sector, que cal promoure  i dotar-lo d’un espai comercial propi, molt probablement ha de girar al voltant del tema de la llar, el seu equipament, els serveis a subministrar-hi i els processos de reforma (construcció, instal·lacions, serveis, productes).

12.- LÍNIES ESTRATÈGIQUES  DEL POEC

Una forma d’avançar en la determinació de línies estratègiques d’actuació es formular una anàlisi seguint la metodologia DAFO, és a dir posant de manifest els punts Dèbils (o febles) de l’actual situació, les Amenaces que poden sobrevenir en un futur, els punts Forts des dels quals bastir les estratègies, i contemplar el conjunt d’Oportunitats.

12.1.- L’anàlisi DAFO del comerç de Santa Coloma

L’anàlisi DAFO pot resumir-se en el següent quadre:

PUNTS FORTS

· Important volum de negoci potencial: 70.000 milions de pessetes.

· Baixa evasió cap altres centres comercials, malgrat l’oferta propera: 25%.

· Importància de les compres quotidianes realitzades en el propi barri de residència: 69%.

· Especialització en certs sectors: la renovació de la llar, producció tèxtil.

OPORTUNITATS

· La participació dels comerciants en el procés del POEC .

· El nombre de comerciants (1.800 establiments + serveis).

· Operacions urbanístiques previstes .

· Nova accessibilitat: les rondes, els ponts i el nou metro.

· Captació de nous clients.
PUNTS FEBLES

· Manca de centralitat urbana i comercial a la ciutat reconeguda pels consumidors.

· Minifundisme comercial i localització dispersa.

· Dèficits en l’equipament de lleure. Monotemàtic (bars i restaurants).

· Comerç no posat al dia en la percepció dels  consumidors, pel que fa a marques i formats.
AMENACES

· Noves implantacions comercials a la rodalia de Santa Coloma:  La Maquinista.

· Manteniment del minifundisme i dèficits d’equipament en formats moderns.

· Envelliment població i aparició de bosses de marginalitat.

· Inhibició de l’empenta empresarial .

12.2.- Línies estratègiques del POEC

a) Línia estratègica 1: Consolidar centralitats 

La manca de centralitats comercials reconegudes (un dels punts febles assenyalats), tant per la inexistència de concentracions comercials importants com en la pròpia percepció dels consumidors, suposa que una de les línies estratègiques d’actuació del POEC ha de permetre consolidar centralitats comercials.
Tal i com més endavant s’expressarà, en la definició del model comercial, la localització de les centralitats comercials a Santa Coloma, s’ha d’articular en les següents localitzacions:

· El centre històric i l’entorn del mercat Sagarra i el nou eix comercial  que s’estructura sobre la Rambla.
· Els carrers comercials del barri del Fondo, especialment en l’entorn del seu mercat.

· Les noves oportunitats a l’Av. de la Pallaresa i la seva penetració cap el barri de Singuerlín.

· Aquestes centralitats principals, caldrà complementar-les amb petits nuclis que configurin subcentres de barri.

Al marge de les actuacions previstes en obra urbana i dotació d’equipaments i infrastructures de suport, des d’una perspectiva estrictament comercial, la consolidació de les centralitats comercials ha de fonamentar-se en els següents criteris:

· Per a cada una de les centralitats buscar quins han de ser els elements locomotors, i en cas necessari dotar-ne d’equipaments comercials significatius.

· En el procés de consolidació de centralitats hi han de jugar un paper important els mercats municipals, especialment en els casos en que es projectin reformes estructurals dels mateixos.

· Cal incentivar la promoció de l’oferta de comerç central, tan en la captació de nous establiments, com en la promoció del comerç existent.

· En el procés de consolidació de centralitat, el lleure hi ha de jugar un paper determinant, especialment en nous sectors i formats. En aquests moments es detecta que la part més important de desplaçaments per comprar fora de Santa Coloma es generen més per la manca d’oferta de lleure que no pas per dèficits directament comercials.

b) Línia estratègica 2: Qualificació del comerç.

La qualificació del comerç, per la seva importància, és tant un criteri general en el que fonamentar les actuacions del POEC com constitueix en sí mateixa una de les línies estratègiques:

Les accions que han de permetre la qualificació del comerç adopten formes diverses, però cal retenir:

· Captació de nous formats i marques comercials de general acceptació. A més a més dels efectes directes per cobrir les necessitats i expectatives dels consumidors, l’existència d’aquesta nova oferta té efectes d’emulació cara els altres comerciants, al incitar-los a modernitzar les pròpies estructures del seu comerç.

· Pel que fa al comerç existent cal realitzar reformes en les seves estructures empresarials i d’inserció en la xarxa de distribució. Especial importància a la  modernització dels locals per permetre implantar noves tècniques de gestió comercial i merchandising.

· En els projectes de reforma dels mercats municipals, cal incorporar nous formats comercials que complementin l’oferta existent i, al mateix temps, suposin una nova polaritat d’atracció de clientela. Els nous formats ha de pertànyer, fonamentalment, al propi sector de l’alimentació (supermercats), al sector de la nova restauració i, només de forma complementària a altres sectors d’activitat comercial.

c) Línia estratègica 3: L’equipament comercial dels barris

En l’objectiu general de minimitzar els desplaçaments obligatoris de la població per tal de realitzar les seves compres, la tercera línia estratègica del POEC ha de ser dotar d’un equipament suficient a cada un dels barris de la ciutat. Aquesta línia estratègica pot concretar-se en les següents accions tipus:

· Dotació a cada entorn residencial d’oferta de comerç modern per compres quotidianes, a partir d’uns estandards dotacionals que satisfacin les necessitats dels consumidors, al mateix temps que assegurin la competitivitat del petit comerç existent 
.

· Complementar aquest equipament comercial amb oferta en altres sectors de gran consum generalitzat.

· Per a cobrir les necessitats de compra més especialitzada, la xarxa de transport i l’oferta d’aparcament ha de garantir l’accessibilitat a les centralitats consolidades o de nova projecció des de cada un dels àmbits residencials.

d) Línia estratègica 4: Dotació d’infrastructures de suport.

La concepció de la ciutat com a gran espai per al comerç, o el que és el mateix, en termes de la Llei d’Equipaments, la modernització del model del comerç urbà com a eix d’equilibri en l’àmbit comercial, precisa dotar aquests entorns d’infrastructures de suport, que adeqüin l’urbanisme de la ciutat a les necessitats del comerç i dels consumidors en els actes de compra. Per això cal:

· Dotar de les màximes facilitats d’accessibilitat als centres comercials urbans, mitjançant operacions suficients d’aparcament de rotació al servei dels compradors; facilitar la circulació de vianants amb la màxima seguretat; coordinar les actuacions de transport públic per relligar els barris residencials amb les localitzacions comercials.

· Projectar i dotar a la ciutat d’una senyalització específica pels usos i equipaments comercials, en una triple perspectiva: senyalització direccional dels accessos a les àrees de concentració comercial; senyalització in situ de l’oferta comercial; senyalització d’identificació i d’imatge de les diferents àrees comercials.

· Dotació de mobiliari urbà amb un triple criteri: mobiliari adaptat a les funcions comercials i de circulació dels consumidors (enllumenat, desaparició d’obstacles); mobiliari de creació d’ambient comercial (ajardinament, repòs, suport de senyalització); mobiliari unificat en les diferents àrees que constitueixi símbol d’identificació.

e) Línia estratègica 5: Promoció del comerç i la ciutat

Sota l’expressió promoció de l’oferta comercial sovint s’hi amaguen dos tipus d’actuacions complementàries: la promoció per atraure nova oferta que complementi i qualifiqui l’equipament comercial actual i les tècniques de màrqueting aplicables amb caràcter conjunt a l’equipament comercial local.

Aquest doble caràcter de la promoció ha de fonamentar-se, pel que fa a la seva projecció externa, en dos criteris principals: l’atractivitat de nova clientela, a partir de la especialització de Santa Coloma en determinats sectors per al seu coneixement entre clients no residents.

· Pel que fa a la promoció de l’oferta per tal de complementar l’equipament actual, la recerca de nous operadors i el facilitar la seva implantació a Santa Coloma, ha de tenir en compte: els dèficits actuals avaluats en termes de nivell d’equipament per persona; el mix o barreja  comercial que asseguri la presencia d’establiments de tots els sectors comercials de compra generalitzada; l’existència de les marques comercials més reconegudes i demandades pels consumidors, així com dels formats moderns; Cal fer especial esment als temes del lleure i els complements.

· En la vessant de la promoció, com aplicació de màrqueting col·lectiu i les accions d’animació comercial, les estratègies d’actuació han de referir-se a : campanyes de tipus recorrent seguint les pautes de temporada marcades per la publicitat convencional; la necessitat de dotar-se d’instruments col·lectius de fidelització de la clientela; i totes les actuacions fetes s’obre l’aixopluc d’una  imatge de marca comuna que identifiqui el comerç de Santa Coloma.

13.- EL MODEL COMERCIAL LOCAL. UNA PROPOSTA PER SANTA COLOMA

13.1.- Introducció al model comercial

La Llei d’equipaments comercials (Llei 17/2000), assenyala en el seu article 16, en el que es defineixen els programes d’orientació per als equipaments comercials, les seves finalitats i fórmules i la seva tramitació, el següent:

“… correspon als ajuntaments l’elaboració del POEC per tal d’adaptar l’equipament comercial de les poblacions respectives a les necessitats dels consumidors. Amb aquesta finalitat s’han d’adoptar les mesures de foment oportunes, perquè l’equipament comercial ja existent al municipi s’adapti al model que es desprengui del programa elaborat. “

D’aquesta regulació interessa posar de relleu tres qüestions: 

· El POEC té com a finalitat adaptar l’equipament a les necessitats dels consumidors.

· L’Ajuntament ha d’adoptar mesures de foment amb  la finalitat de l’adaptació progressiva de l’equipament existent al nou marc.

· El POEC s’ha de fonamentar en un model comercial cap el que l’equipament comercial ha de tendir de forma progressiva.

El model comercial local, pot definir-se com l’articulació de tres paràmetres:

	· La localització del comerç en la trama urbana. La localització s’ha de referir tant als eixos del comerç urbà com a l’existència d’equipaments comercials singulars que d’una o altra manera constitueixen nòduls comercials i actuen d’elements de centralitat.

· Els formats comercials, entenent com a tals les diferents formes de comerç. Les formes comercials es defineixen en l’ordre de la Conselleria de Comerç i Indústria de 26 de setembre de 1997.

· El dimensionament comercial. El dimensionament fa referència a la quantitat de superfície comercial que s’ha d’ajustar en funció de la demanda i de les formes de implantació.

El nou marc normatiu (Llei d’equipaments de 2000 i el nou Pla territorial sectorial d’equipaments comercials), dona una nova significació al dimensionament, tota vegada que determinades llicències comercials estan condicionades al dimensionament del PTSEC (veure quadre de la pàgina següent.





El model comercial local respon als criteris que l’Ajuntament hagi expressat en temes tals com, el model urbanístic, la forma de com s’entén el satisfer les necessitats dels consumidors i el paper que el comerç ha de tenir sobre el conjunt de l’economia local.

A Santa Coloma el model urbanístic de caràcter més general és el determinat pel Pla General Metropolità. De fet, però el temps transcorregut des de l’aprovació d’aquest document urbanístic, ha fet necessari que l’Ajuntament hagi anant replantejant en documents específics, l’adaptació del model urbanístic a les noves necessitats i situacions.

D’aquesta manera, els elements principals de canvi s’han referit a dues qüestions:

· Per un costat la millora general de l’accessibilitat. En aquest sentit els canvis més importants són els que es refereixen als nous ponts sobre el Besòs, el paper de la B-30 en el seu pas per la ciutat i la seva transformació en un eix de parc i d’integració, el nou paper del front fluvial i els impactes que a mig termini han de tenir sobre la mobilitat interna, les noves estacions de la línia 9 del metro.

· Per altre costat, la requalificació global de la trama urbana, especialment pel que fa a la dotació de nova urbanització dels eixos principals, la requalificació de barris (amb especial importància els de la zona sud), la reforma urbana del Casc Antic de Santa Coloma amb l’obertura de nous carrers i la nova ordenació de la cruïlla central de la Plaça de la Vila amb el Passeig de l’Església i finalment la dotació de nous equipaments i zones d’activitat a l’àrea de l’Av. Pallaresa, Singuerlin i la zona de Can Zam.

Pel que fa a la forma de satisfer les necessitats de compra dels consumidors i per tant amb incidència directa sobre l’equipament comercial de la ciutat, el criteri fonamental tal com s’ha expressat en els apartats 11 i 12, ha de ser la qualificació del comerç i el dotar a la ciutat d’un equipament que restringeixi la necessitat de desplaçar-se fora de Santa Coloma per realitzar les compres. Qualificació del comerç i disminució de l’evasió de despesa són en aquest sentit els elements principals.

Finalment, s’ha de tenir en compte el fet clau que ha de suposar el comerç com a motor de les activitats econòmiques locals per tal de permetre un creixement de l’ocupació, la generació de riquesa i una base fiscal sostinguda.

13.2.- La localització

a) Els eixos del comerç urbà

Com ja s’ha posat de manifest en la part informativa d’aquest POEC la localització del comerç urbà a la ciutat està caracteritzada en una important difusió del conjunt de tota la trama urbana, sense que es produeixin elements clars de singularització.

Per tant les polítiques de futur haurien de tendir a la individualització d’alguns eixos comercials, que suposin els punts de referència a cada un dels barris tal i com s’expressarà més endavant.


De fet però, pot parlar-se d’alguns elements claus:

Els eixos comercials troncals constituïts per la cruïlla de la Rambla, en els seus diversos trams i la continuïtat de l’Av. Santa Coloma i carrer Francesc Macià fins a enllaçar amb l’Av. de la Pallaresa.

Sobre aquests eixos troncals apareixen eixos perpendiculars, especialment l’Av. de la Generalitat i el carrer Irlanda que completen aquesta trama més central.

A cada un dels barris, apareixen eixos comercials, quina relació no exhaustiva podria ser la següent:

	· Centre

· Entorn del mercat Sagarra: Sant Ramon, Sant Josep, Av. de la Generalitat, Sant Silvestre

· Els eixos del nucli antic: Sant Jeroni, Major, Anselm Clavé i l’obertura del Passeig de l’Església i Mossèn Camil Rossell

· Els eixos d’unió entre barris: Sant Carles, Plaça Manent, Doctor Ferran; Irlanda; Rafael de Casanovas

· Llatí

· Sicília

· Fondo

· Plaça Rellotge

· Carrer del Rellotge

· Jacint Verdaguer i carrer Sant Just 

· Beethoven

· Wagner

· Carrer Massanet, enllaç entre el mercat i la Plaça del Rellotge

· Singuerlin

· Amèrica

· Singuerlin

· Anselm de Rius

· Av. Catalunya

· Enric Granados

· Aguileres i Guinardera

· Riu

· Av. Sta. Coloma

· Francesc Macià

· Pompeu Fabra

· Cultura

· Necessitat de consolidar els eixos potencials al Raval i Santa Rosa, que permetin visualitzar una nova centralitat en aquests barris.

· Av. dels Banús

· Av. de la Generalitat

· Passeig Sant Jordi – Monturiol – Av. Santa Rosa, lligats a l’operació de l’Urban




b) Les localitzacions comercials singulars

En els propers anys i lligats a processos de requalificació de reforma de la trama urbana, apareixen noves oportunitats de localitzacions comercials. Tal i com s’expressarà més endavant en referència amb els formats comercials, aquestes localitzacions singulars han de servir com a locomotores comercials en els seus entorns i punts singulars de requalificació del comerç, que permeti recuperar part de les compres realitzades fora de Santa Coloma (evasió de despesa).

A més a més cal tenir en compte, a l’hora de parlar de nòduls de centralitat comercial dels equipaments actuals que ja estan jugant aquest paper en especial dels mercats municipals i de determinades concentracions de comerç especialitzat.

De forma resumida, aquestes localitzacions d’equipament singular poden  expressar-se així:

	· Els mercats municipals, en una perspectiva a mig i llarg termini de reforma de les seves estructures

· Mercat de Sagarra

· Mercat de Singuerlín

· Mercat del Fondo

· Les operacions de reforma i transformació de la trama urbana

· Centre de lleure i comercial de l’Av. de la Pallaresa i Av. del Puig Castellar

· Reforma urbana i obertura de la Plaça de la Vila i Passeig de l’Església

· Centre lúdic de la Rambla del Fondo

· Possible reordenació de l’antic edifici CIBA (Rambla Llorenç Serra, Passeig de la  Salzereda)




Finalment cal fer una menció especial a la concentració comercial especialitzada en elements de construcció, i d’equipament i instal·lacions per a la llar que es pot acabar consolidant en el polígon industrial del Bosc Llarg i les Canyes.

13.3.- Els formats comercials

Entre el conjunt dels formats comercials definits en l’esmentada ordre de l’any 97, interessa posar de relleu quines poden ser les previsions per als equipaments comercials singulars, entenent com a tals els que poden constituir els nòduls comercials i aquells que requereixin per un o altre motiu una llicència comercial específica (mitjans i grans establiments comercials).

a) El comerç tradicional

En aquest sentit entenem que el comerç en trama urbana, de tamany petit, és l’element determinant en l’estructura del comerç urbà, i que, en el marc del POEC, ha de sotmetre’s a processos de modernització i requalificació que en tot cas han de tenir com a autors principals els propis empresaris individuals.

En els processos de modernització i requalificació el paper de les administracions públiques és un paper de suport. Pel que fa a l’Ajuntament, en la creació d’una nova infrastructura pública i facilitar l’accessibilitat amb l’aparició d’àrees de pàrking.

Per part de la Generalitat, mitjançant els processos de suport a la modernització i dinamització del comerç en trama urbana.

b) Els mercats municipals

L’obligatorietat de prestació municipal del servei de mercats, ha estat justificada històricament per raons de proveïment (assegurar la distribució alimentària) i de control (sanitari, d’origen de producte i de preus).


És evident que avui en dia hi ha altres mecanismes que permeten assegurar aquestes necessitats.

	Els mercats municipals han de redefinir el seu paper en un triple sentit: 

· Elements de dinamització dels seus entorns comercials respectius, especialment pel que fa a les implantacions de comerç urbà.

· Centralitats de barri, amb dotació d’equipament comercial més modern.

· Lloc de compra de referència pels productes d’alimentació fresca.




Per tal de poder complir amb aquests nous papers i objectius els mercats municipals de Santa Coloma a mig i llarg termini han de procedir a un procés de reforma amb els següents continguts:

	· Mercat de Singuerlin, reforma en base al conveni signat amb l’associació, caracteritzada per la concentració en una planta, equipament social, centralitat al barri, supermercat, pàrking

· Mercat del Fondo, el procés de reforma ha de comptar amb l’aprovació dels concessionaris. Si això no es produís, el procés de reforma suposaria un mercat amb concessions exnovo a partir de la caducitat de les actuals, especialment amb les següents característiques: implantació de supermercat i establiments de lleure i serveis, dotació d’aparcament, nova regulació de les concessions.

· Mercat Sagarra, actuacions especials sobre dotacions de serveis, i ordenació de l’entorn per facilitar els temes de càrrega i descàrrega, recollida de brossa i accessibilitat cap a la Rambla.




c) Els formats en les noves localitzacions

En les quatre oportunitats de les operacions que hem esmentat, en la seva localització i fins i tot en el seu dimensionament, tenen una especial importància la determinació del tipus de format comercial que es pugui implantar.

Per tal de complir amb els objectius generals de requalificació del comerç, evitar l’evasió de despesa, i lograr una base d’economia local sostenible, caldrà enfocar els formats comercials d’aquestes noves àrees o nòduls de centralitat, cap a formats comercials no presents a Santa Coloma, en marques reconegudes i que tampoc estan implantades i en aquells sectors de comerç que a més permetin fixar el consum colomenc i evitar-ne l’evasió.

En aquest sentit, i amb coherència amb el que determina el PTSEC pel període 2001 – 2004, aquest POEC no preveu la implantació de cap nou establiment del format hipermercat.

	· El centre comercial i de lleure de la Pallaresa, ha de tenir com element locomotor l’oferta de lleure, que com s’ha posat de manifest és un dels factors més deficitaris de Santa Coloma i el que produeix una evasió constant i desplaçament que acaben redundant en compres.

L’oferta comercial en aquest centre, en forma de galeria o centre comercial, ha de captar marques reconegudes especialment pel que fa a l’equipament de la persona, la cultura i el lleure, i l’equipament lleuger de la llar.

· Les implantacions comercials en la reforma urbana del Passeig de l’Església i Plaça de la Vila estaran caracteritzades per una oferta fonamentalment en lleure complementada per comerç petit, en locals independents sense formació de galeria o centre comercial.

· El centre lúdic de la Rambla del Fondo, té com a motor activitats lúdiques i esportives i relacionades amb el tractament corporal (aigua, fitness, etc.). L’oferta comercial es tractarà de comerç complementari, i que en cap cas superi els 5000 m2 en conjunt.

· Finalment per la reordenació de l’edifici de la CIBA, es planteja una doble alternativa:

· Usos mixtes, especialment en oficines, que en la seva ordenació podrien donar lloc a un sòcol comercial, amb establiments independents i accés directe al carrer.

· Un gran magatzem que ocupés tota l’edificació, i que complementés la xarxa d’aquest tipus de format en la regió metropolitana.




d) Els establiments mitjans

Tal i com s’ha fet en el quadre normatiu de les llicències de l’apartat 13.1. cal distingir entre els formats comercials pel sector de l’alimentació i productes de gran consum que estan limitats en la seva implantació pel dimensionament del PTSEC i, en el seu cas, per les aportacions del propi POEC i els establiments mitjans especialistes en sectors no alimentaris que no estan subjectes a aquestes limitacions pel que fa al dimensionament.

	· Els establiments mitjans del sector alimentari són fonamentalment del format supermercat. La localització d’aquests establiments, entre 700 i 2000 m2, ha de fer-se seguint les pautes de servei als barris residencials, amb una distribució que permeti minimitzar els desplaçaments.  

· Els establiments mitjans del sector no alimentari, en  superfícies especialitzades, han de localitzar-se en el que hem anomenat eixos troncals, i pel que fa a les superfícies especialitzades del sector de l’equipament de la llar i instal·lacions, com a marc de projecció exterior, buscar un eix de concentració en el conjunt del barri del Riu.




13.4.- El dimensionament

S’ha assenyalat ja la importància del dimensionament pel que fa a l’atorgament de les llicències comercials específiques.

Cal recordar que el Pla territorial sectorial d’equipaments comercials en la seva versió exposada a informació pública al mes de març de 2001, fixa els següents paràmetres de dimensionament:

	DIMENSIONAMENT PTSEC

Comerç alimentari …………………………………… 4.670 m2
Comerç no alimentari ……………………………….. 4.123 m2



L’Ajuntament de Santa Coloma ha presentat una al·legació al PTSEC en la que s’analitzava més en concret les necessitats de nous equipaments comercials per tal de satisfer les necessitats dels consumidors de la ciutat.

Les necessitats estimades i que formaven part de l’al·legació, en el cas dels establiments comercials alimentaris, es situaven al voltant dels 12.000 m2 pel conjunt de mitjans supermercats urbans, tenint en compte els que actualment puguin estar en funcionament. Més endavant es distribueixen aquestes necessitats a nivell dels diferents barris. 

Pel que fa al comerç no alimentari, la pròpia al·legació remetia al POEC en redacció la justificació del dimensionat necessari.

En la concepció general del PTSEC, i la seva relació amb els Programes d’orientació per als equipaments comercials es dedueix que aquests darrers poden suposar una programació des del municipi de les seves necessitats d’implantació dels grans i mitjans establiments tal com s’estableix en l’apartat e) de l’article 8.2 de la normativa del PTSEC.

“ … quan la seva localització (dels grans i mitjans establiments) no sigui perifèrica i en cas que formin part d’una actuació de renovació de la trama urbana, sempre que el municipi elabori el corresponent Programa d’orientació per als equipaments comercials i que el creixement possible programat en grans i mitjans establiments comercials no superi els límits següents:

Poblacions de més de 100.000 habitants …….25.000 m2 …”

En el cas de Santa Coloma totes les actuacions esmentades són operacions en el centre ciutat, i que suposen una reforma interior de la trama urbana o bé una redistribució dels usos per tal de dotar de capacitat de centralitat.

13.4.1.- Criteris generals de dimensionat

Per tal d’establir el dimensionat general del comerç de Santa Coloma s’ha partit d’una primera hipòtesi de distribució de les quotes de mercat entre els diferents emplaçaments i formats comercials que s’han definit en els apartats anteriors.

Aquestes quotes de mercat intenten resumir com es pot comportar el comprador de Santa Coloma a l’hora de prendre les seves decisions de compra pel que fa a les localitzacions i el tipus d’establiment.

Es parteix d’una situació d’una estabilització en les quotes d’evasió (compres a Barcelona i Montigalà) que es donaven abans de la inauguració del centre comercial de la Maquinista.

Això significa que les noves propostes tendiran a reequilibrar l’evasió actual situant-se aquesta al voltant d’un 20% del consum en equipament personal i de bens de cultura i lleure i entre un 10 i un 15% de les compres en productes quotidians i d’equipament per la llar.

En el cas que finalment s’implantés un gran magatzem a Santa Coloma aquestes evasions quedarien compensades especialment en els productes de vestit i calçat.

El quadre que segueix a continuació resumeix aquestes quotes de mercat.

QUADRE RESUM DEL MODEL COMERCIAL

Localitzacions, formats, quotes de mercat

	
	Subcentres

o polaritats
	Locomotores formats
	Quotes mercat (%)

	
	
	
	Quotidià
	V i C
	Llar
	Cultura

	
	Fondo
	Franquicies
	
	
	
	

	Eix central
	Plaça Vila
	Polivalents
	18
	35
	35
	45

	
	CIBA
	1/2 superficie
	
	
	
	

	Av. Pallaresa
	
	Lleure
	
	
	
	

	Riu/ Sta. Coloma
	
	Eix especialitzat
	
	
	
	

	
	
	Eix urbà
	
	
	
	

	
	Centre
	
	
	
	
	

	
	Singuerlin
	Supermercats
	27
	
	5
	

	Barris
	Fondo
	Eixos urbans
	
	30
	30
	30

	
	Llatí
	Dispers
	25
	10
	10
	5

	
	Riu
	
	
	
	
	

	
	Sta. Rosa
	
	
	
	
	

	
	Sagarra
	
	
	
	
	

	Mercats
	Fondo
	
	20
	5
	5
	

	
	Singuerlin
	
	
	
	
	

	
	Ambulants
	
	
	
	
	

	Evasió
	
	
	10
	20
	15
	20

	Total
	
	
	100
	100
	100
	100


13.4.2.- Dimensionament de les propostes de nova centralitat
a ) El centre comercial i de lleure de la Pallaresa

 Es tracta d’una operació d’usos mixtes, en la que el planejament especial incorporarà usos terciaris (lleure, amb cinemes i restauració, i serveis); usos comercials i us d’habitatge.

	La distribució prevista d’edificabilitat entre els diferents usos previstos, comportaria una superfície màxima de venda, en petits i, en el seu cas, mitjans establiments no alimentaris de l’ordre de 8.500 m2. Aquesta superfície permetria d’assolir una massa crítica d’oferta comercial que asseguri l’atractivitat de l’equipament, en coherència amb l’objectiu general de recuperar part de la despesa evadida.




b) Passeig de l’Església i Plaça de la Vila

La distribució d’usos prevista en la remodelació urbanística d’obertura del Passeig de l’Església en la seva cruïlla amb la Plaça de la Vila, preveu un ús majoritari de l’edificació en alçada en habitatge i oficines.

Aquests usos es complementen amb una oferta de lleure i comercial en forma complementaria, en tot cas en comerços independents. La importància comercial de l’operació rau en la reordenació de la zona i en la dotació d’un espai de lleure, més que no pas en l’oferta comercial en si.

	El dimensionament per usos comercials, no preveu cap gran establiment, ni individual ni col·lectiu, per la qual cosa l’operació no està sotmesa a les limitacions superficials establertes en el PTSEC.




c) El centre lúdic de la Rambla del Fondo

Els usos comercials en l’operació de transformació urbana (habitatge, nous espais públics en forma de plaça, equipaments lúdics i esportius) a la Rambla del Fondo, apareixen com a usos complementaris dintre del complex lúdic. En tot cas no hi ha previst cap gran establiment de caràcter individual.

	Per les seves característiques a aquest complex, li resultaria d’aplicació l’excepció prevista en l’article 8.2.f. de la normativa del Pla Territorial Sectorial d’Equipaments Comercials, i no es veuria afectat per les limitacions de dimensionat del propi pla.




d) Reordenació de l’edifici de la CIBA

De les dues alternatives possibles en la remodelació d’usos i edificacions en l’antic edifici de la CIBA de la Rambla Llorenç Serra, només en una d’elles els usos comercials previstos precisen establir el seu dimensionament a efectes de la concessió de llicència. Es tracta de l’alternativa de implantació d’un gran magatzem.

	Donada l’estructura de la xarxa de grans magatzems a la Regió Metropolitana de Barcelona, pot pensar-se que una implantació a Santa Coloma sigui de dimensions més reduïdes, com equipament complementari de la xarxa general que ofereix una oferta més complerta.

En aquest cas el dimensionament de superfície comercial de venda es situaria al voltant dels 10.000 m2.

La superfície de venda total de creixement en el període de vigència del POEC, en grans establiments no alimentaris serà, com a màxim, de 18.500 m2


13.4.3.- Dimensionament de mitjans establiments.

Les autoritzacions de mitjans establiments comercials del sector alimentari, en format de supermercats, estan sotmeses al dimensionament general que es desprèn del PTSEC o, en el seu cas, de propostes que puguin derivar-se del POEC.

En el model general d’implantacions comercials que es recull en el quadre de l’apartat 13.4.1., la quota de mercat prevista pels supermercats urbans (entre 700 i 2000 m2.) és del 27%. Aquesta quota de mercat reflexa dues situacions:

· A Santa Coloma no hi ha cap hipermercat, ni es preveu cap obertura en el període 2001 – 2004. Això suposa que totes les compres realitzades a Santa Coloma en aquest format suposen evasió de despesa.

· Per corregir aquest fet, evitar els desplaçaments innecessaris per a la realització de les compres més quotidianes i, finalment, per donar un bon nivell de servei als consumidors, la opció és dotar la ciutat d’una xarxa de supermercats urbans de dimensió suficient com per permetre una oferta complerta i alternativa als hipermercats. Les quotes de mercat previstes per aquest format, al voltant del 30%, s’estabilitzarien en un 27% com a conseqüència, precisament, de l’impacte de l’evasió en compres quotidianes en hipermercats fora de la ciutat.

La xarxa de supermercats urbans ha de ser una xarxa adaptada al territori, és a dir íntimament lligada als barris residencials, per tal de dotar-los d’oferta suficient.

Pel dimensionament de la xarxa de supermercats urbans de caràcter de mitja establiment (700 – 2000 m2) s’han tingut en compte dos criteris que figuren en la següent taula:

· Reserva d’una quota de mercat del 27% per aquest format, com alternatiu a una oferta inexistent en hipermercats, sobre el conjunt de despeses en productes quotidians (alimentació, quotidià no alimentari, productes de gran consum). Sobre la xifra de vendes potencials, s’ha aplicat un standard de vendes unitari (vendes per m2 i any) equivalent a l’utilitzat en el PTSEC (650.000 ptes./m2).

· Aplicació d’un standard de superfície de venda en supermercats per habitant en una forquilla entre 0.11 i 0.15 m2 per habitant. Aquest standard equival aproximadament a una quota del 30% sobre standards teòrics del sector entre 0.4 i 0.5 m2 habitant (Veure la Guia de redacció dels POEC).

TAULA N. 13 

CÀLCUL DE DIMENSIONAMENT DE SUPERFÍCIES DE VENDA PER SUPERMERCATS URBANS (700 – 2000 M2)

	Districte
	Habitants
	Despesa

(1)
	Quota

(2)
	M2 (3)
	M2 (4)
	M2 (5)
	OFERTA

	Centre
	  22531
	  6071
	  1639
	  2521
	  2478
	  3041
	  2521

	Llatí
	  16281
	  4473
	  1208
	  1858
	  1791
	  2197
	

	Singuerlin
	  20574
	  5432
	  1466
	  2255
	  2263
	  2777
	   900

	Riu
	  23281
	  6071
	  1639
	  2521
	  2561
	  3143
	  2331

	Sta.Rosa
	  22094
	  5751
	  1553
	  2389
	  2430
	  2983
	  1820

	Fondo
	  15169
	  4154
	  1122
	  1726
	  1669
	  2049
	

	Total
	119930
	31952
	  8627
	13270
	13192
	16190
	  7572


(1) Despesa en milions de pessetes en alimentació i quotidià no alimentari

(2) Quota de mercat atribuible als supermercats (27%)

(3) Superfície calculada segons xifra de vendes potencials (quota de mercat/ 650.000 ptes)

(4) Superfície en base standard 0,11 m2/habitant

(5) Superfície en base standard 0,15 m2/habitant 

	D’acord amb els càlculs de la taula anterior, el dimensionament total per a la implantació de supermercats urbans com establiments mitjans, està inclòs en una forquilla entre 13.000 i 16.000 m2, de la qual caldria substreure les superfícies actuals.

La superfície de venda màxima de noves autoritzats en mitjans establiments alimentaris serà de 6.500 m2


14.- EL PROGRAMA D’ACTUACIONS

Les actuacions que han de permetre assolir el nivell d’equipaments i el model comercial, es refereixen a diversos àmbits:

· Actuacions de planejament urbanístic

· Actuacions d’execució d’obra urbana

· Revisió d’ordenances

· Dotació d’aparcament

· Reforma dels mercats

· Actuacions de dinamització en cooperació amb el sector privat

· Actuacions del sector privat

Pel mateix caràcter de les actuacions, com es pot veure, aquestes seran realitzades per diferents agents actuants: 

· Les administracions públiques en especial l’Ajuntament i en el seu cas en cooperació amb la Generalitat, la Diputació i el Consell Comarcal.

· Instruments de cooperació amb el sector privat

· Les entitats associatives en el món del comerç i empresarials

· Els comerciants privats

En principi el conjunt de les actuacions relacionades estan previstes durant el període de vigència del POEC (2002 – 2005), si bé algunes pel seu caràcter d’accions en cooperació dependran de la disposició del sector privat.

14.1.- Urbanisme i obra pública (Planejament urbanístic)

14.1.1. Modificacions puntuals del PGM (Pallaresa - Puig Castellar)

a) Objectiu

Permetre l’ordenació i posterior implantació del centre lúdic comercial. Al mateix temps ha de servir com a convocatòria del concurs d’adjudicació dels terrenys. 

b) Agent

Ajuntament, cooperació amb l’adjudicatària dels terrenys.

14.1.2. Planejament especial: edifici CIBA

a) Objectiu

Modificació del planejament vigent, amb ordenació i assignació d’usos a l’antic edifici CIBA (Llorenç Serra – Salzereda), en el marc normatiu del PGM, tenint en compte que els usos actuals són equipament

b) Agent

Ajuntament. Recerca d’operador per la possibilitat d’implantació d’equipament específic.

14.1.3. Planejament especial: Rambla del Fondo

a) Objectiu

Ordenació global de la zona d’equipament de l’àrea HP4 que permeti l’aparició d’equipament de lleure i l’ordenació de l’ús comercial, com a complementaris de l’ús dotacional principal, en el marc normatiu del PGM.

b) Agent

Ajuntament. Recerca d’operador per la possibilitat d’implantació d’equipament específic.

14.1.4. Planejament especial: Santa Coloma Vella II

a) Objectiu

Ordenació del conjunt del Casc històric de Santa Coloma i l’obertura dels seus enllaços amb els eixos comercials de circulació i activitat. Aquest Pla ja estat aprovat per la seva execució.

b) Agent

Ajuntament. Execució en cooperació amb els agents privats de la implantació de la nova edificació.

14.2.- Urbanisme i obra pública (Projectes d’urbanització)

14.2.1. Redacció de diferents projectes d’urbanització (especial consideració enllumenat i mobiliari urbà), tipologia de circulació i senyalització corresponent als eixos comercials

a) Objectiu

Permetre la reurbanització dels següents trams de carrer i entorns comercials:  

· Obertura Passeig Església

· Rambla Sant Sebastià – Llorenç Serra

· Pla reurbanització de l’entorn del mercat Sagarra (lligam amb la Rambla)

· Últim tram carrer Sícilia

· Actuacions d’urbanització relacionades amb les reformes dels mercats (Mercat del Fondo –carrer Massanet- ; Mercat de Singuerlín accessos des de l’Av. Catalunya).

· Av. Puig castellar (urbanització lligada al centre lúdic i comercial, mercat i pàrking).

· Carrer Cultura

· Av. de la Generalitat (com a eix comercial del Raval – Sta. Rosa i integrat en el programa Urban)

En especial els projectes d’urbanització hauran de tenir en compte tots elements de paisatge urbà, ubicació de contenidors i reserves d’espai per zones de càrrega i descàrrega.

b) Agent

Ajuntament.

14.2.2. Execució de les obres d’urbanització

a) Objectiu

Execució de les obres corresponents als projectes d’urbanització senyalats al punt anterior.

Execució d’obres ja projectades: 

· Plaça Manent 

· carrers Sant. Jeroni, Dr. Ferran, Sant Carles

· Cementiri Vell

· Pla Urban Raval – Santa Rosa

b) Agent

Ajuntament. Disposició de fons de subvencions per a la seva execució

14.2.3. Pla de senyalització

a) Objectiu

Pla de modernització i substitució de la senyalització comercial comprenent els diferents espais i eixos comercials, mercats, etc. definits en el POEC. Equipaments  lúdics, pàrquing, etc.

b) Agent

Ajuntament. Disposició de fons de subvencions per a la seva execució. Correspondència amb els plans de senyalització dels centres comercials de cel obert.

14.3.- Revisió d’ordenances municipals

Modificacions puntuals de les ordenances, seguint els criteris que s’exposen a continuació.

14.3.1. Ordenança municipal de mercats i reglaments

a) Objectius i criteris

Els processos de reforma dels mercats implicaran una nova concepció de l’ordenança amb reglaments alternatius als mercats reformats amb els següents criteris:

· Règim de tinència, traspassos i obligacions progressivament assimilable als lloguers (i de durada molt més curta que les concessions (10 – 15 anys segons inversió dels titulars).

· Determinació del mix o nombre de parades per tipus a cada mercat

· Simplificació de la regulació normativa dels articles de possible venda

· Pla comercial del mercat

· Serveis annexes pels consumidors 

· Horaris

· Contemplar relació amb el mercat ambulant de l’entorn

· Caldrà afegir un article general en l’ordenança de mercats que impliqui que qualsevol procés dels mercats comportarà un nou reglament, individualitzat, i amb rang d’ordenança municipal.

Amb caràcter general l’ordenança ha d’establir que l’explotació econòmica dels serveis dels mercats ha de resultar equilibrada amb  les taxes satisfetes pels comerciants.

b) Agent

Ajuntament amb cooperació amb les associacions dels mercats que hagin acceptat la seva reforma.

14.3.2. Ordenança d’ocupació de la via pública

a) Objectius i criteris

Pels actes discrecionals d’ocupació de la via pública el criteri general hauria de ser de màxima restricció, especialment pel que fa a quioscos, xurreries, etc. 

Els criteris de revisió de l’ordenança pel que fa als aspectes comercials haurien de tenir en compte:

· Els elements de tot tipus sobre la via pública haurien de tenir caràcter d’animació comercial més que no pas de venda o lucre en l’ús de l’espai públic.

· Al realitzar plans i projectes d’espai públic (carrers de vianants, places, bulevars, ampliació de voreres, etc), el propi projecte ha de fixar els espais d’ocupació possible per usos privatius comercials.

· Cal establir coherència entre aquesta ordenança i les ordenances de venda de comerç ambulant i de guals i estacionaments.

· Establir clarament el dret als “vetlladors” (nom equívoc que caldria substituir per terrasses de bars amb taules a l’espai públic) dels establiments d’hosteleria i no pas dels comerços amb degustació.

· Reconsideració de certs usos (melons i síndries, per exemple) que no siguin de consum immediat.

· Control disciplinari en temes com ocupació de vies per expositors, furtius en els mercats ambulants, especial atenció als impactes produïts per exposició de vehicles de segona mà

· Evitar la mala imatge per culpa de la instal·lació dels contenidors que no poden estar ubicats sobre les voreres

b) Agent

Ajuntament

14.3.3. Revisió del pla d’ establiments de pública concurrència

a) Objectius i criteris

En relació a l’ordenació del comerç, en el seu dia caldrà revisar les determinacions d’aquest Pla pel que fa als eixos comercials, amb els següents criteris, tenint en compte la necessitat de potenciar el lleure urbà com a motor dels usos comercials centrals.

· Creació de categories especials d’establiments de restauració i bars, amb horaris limitats i propis d’àrees comercials.

· Establir limitacions pel que fa als establiments comercials “amb degustació”.

· Introduir elements de qualificació.

· Regulació de la disciplina i inspecció per evitar els establiments que fan activitats que no corresponen a la seva llicència.

b) Agent

Ajuntament

14.3.4. Ordenança de mercats no sedentaris

a) Objectius i criteris

Cal considerar el  conveni amb el Gremi de venedors ambulants per la gestió i revisió de les normes amb els següents criteris:

· Contemplar limitació màxima del número de parades i ocupació.

· Donat que els tres mercats ambulants coincideixin amb els mercats municipals, la revisió d’ordenança  ha de permetre incloure canvis reglamentaris per cada un d’ells si es produeixen intervencions en els mercats municipals.

· Regular en plans d’ocupació de la via pública la grandària dels mercats.

· Possible reconsideració de la grandària de les parades si s’augmenta el nivell d’inversió (furgonetes – taulell, nous tendals, etc.). 

· Manteniment de la disciplina (per la gent que no està en el mercat i sense llicència). Necessitat d’exposició visible de la llicència.

· Recollida d’escombraries a càrrec del conveni amb el Gremi.

· Necessitat de resoldre el problema al mercat del Fondo en el trasllat, ja que hi ha operadors amb més parades. Facilitar l’accés fàcil al pàrking. 

· Incloure els temes de seguretat en el conveni amb el gremi.

b) Agents

Ajuntament

14.3.5. Ordenança general de l’ús comercial

a) Objectius i criteris

L’aparició de nova reglamentació pel que fa a les llicències, tant per la Llei d’equipaments comercials com per la regulació de les lleis ambientals d’activitats, fan necessari l’ordenació d’una ordenança general dels usos comercials i les seves implicacions en les implantacions urbanístiques dels diferents formats.

Descripció dels processos de concessions de llicències distingint les concessions especials específiques pels grans establiments (Generalitat) i les llicències comercials específiques per mitjans establiments (Ajuntament) i les llicències d’activitat reglada, segons l’esquema general del punt 13.1.

Tractament especial de les plantes baixes amb habitatges per no dispersar l’ús comercial. Evitar concentracions terciàries no comercials (bancàries, oficines, etc.), als eixos comercials.

La revisió d’aquesta ordenança podria incloure la supressió de les galeries i centres privats d’alimentació

b) Agent

Ajuntament

14.3.6. Ordenança de guals i reserva d’estacionaments

a) Objectius i criteris

Revisió de l’ordenança per tal d’evitar el mal ús que es pot fer d’autoritzacions de guals, sense accés a garatges, utilitzats com a reserva privativa. Criteris:

· Tenir present com cal regular els guals preexistents, i sol·licituds posteriors en els eixos comercials amb reserva per vianants.

· Cal establir el règim de zones especials de càrrega i descàrrega pels establiments comercials a partir de determinada grandària com obligatoris (dintre dels locals o obtenció prèvia i condicionada de llicència al carrer pels que estan en funcionament). Incloure la necessitat de zones de càrrega i descàrrega per a establiments de més de 400 m2 ( La grandària ha de ser d’un mínim 40 m2 o 5%). 

· Establiment d’una taxa específica per a les reserves de càrrega i descàrrega al carrer, en reserva privativa per grans i mitjants establiments.

b) Agent

Ajuntament

14.3.7. Ordenança de circulació de vehicles i vianants

a) Objectius i criteris

Necessitat d’incorporar un capítol exclusiu destinat a protegir l’ús per vianants o en circulació restringida (carrers de prioritat invertida).

L’ordenança ha de permetre:

· Assegurar senyalitzacions i protecció de la seguretat dels vianants), incorporant la nova senyalització del codi.

· Els projectes d’urbanització definits en aquest POEC, al tractar dels eixos comercials, proposaran els criteris per a circulació en prioritat invertida (vianants), lligat a l’actual concepte de “centres comercials” (carrers comercials).

· Dotació puntual de zones blaves en els punts que apareguin noves demandes, com a conseqüència d’actuacions en peatonalització, i d’acord amb els criteris de l’esquema director d’aparcament (veure 14.4.1).

· Coherència general dels temes de càrrega i descàrrega a les diferents ordenances, amb reserves en proporció a la densitat comercial de cada tram de carrer.

· Rotació dels vehicles per evitar la permanència d’aparcament per usuaris residencials.

14.4.- Actuacions en aparcament

14.4.1. Redacció d’un esquema director d’aparcaments

a) Objectius i criteris

Quantificació de les necessitats d’aparcament per usos comercials d’acord amb la normativa de la D.G. de Comerç (Ordre de 26.9.97).

Els mitjans i grans establiments comercials hauran de proveir del seu propi aparcament:

· Mitjans establiments, supermercats de 8 a 10 places per cada 100 m2 de superfície de venda.

· Grans establiments especialitzats, 5 places per cada 100 m2 de venda.

L’esquema d’aparcaments ha de preveure, a més a més de les dotacions pels clients i treballadors dels serveis, i pels propietaris i treballadors del comerç, reserves pels usos comercials.

El càlcul de places necessàries en rotació, per donar servei a l’actual comerç urbà, tenint en compte el tipus de comprador, els mitjans de transport utilitzat per accedir als comerços i les superfícies comercials dels establiments, hauria de partir de les següents xifres.

· Centre: 236 places

· Fondo: 98 places

· Riu: 182 places

b) Agent

Ajuntament

14.4.2. Anàlisi d’implantacions

a) Objectius i criteris

Anàlisi de les localitzacions i viabilitat d’execució, amb fórmules de gestió específiques per a rotació, en els següents emplaçaments:

· Carrer dels Banús

· Cementiri Vell

· Valentí Escalas

· Passeig Església - Rambla Sant Sebastià

· Estudi d’una possible ampliació de Pau Casals

Les implantacions de noves centralitats requereixen de reserves internes d’aparcament, a preveure pels diferents plans especials que les desenvolupin, d’acord amb les reserves mínimes que es fixen a l’ordre de 26.9.97.

b) Agent: Ajuntament. Anàlisi de les xifres assumibles pel món del comerç com serveis als clients, per part de l’ens de seguiment del POEC. 

14.5.- La reforma dels mercats municipals

14.5.1. Mercat de Singuerlín

a) Objectius i criteris

Impuls municipal a la reforma del mercat de Singuerlín, d’acord amb el conveni signat amb l’Associació de venedors en el mes de maig de 2001 i amb el que s’expressa en les propostes de model comercial d’aquest POEC.

b) Agent

Ajuntament i venedors del mercat. Recerca de nous operadors i de línies de finançament d’acord amb criteris de subvenció i de participació dels comerciants.

14.5.2. Mercat del Fondo

a) Objectius i criteris

Impuls municipal per reconduir el procés de reforma del mercat del Fondo, d’acord amb el que s’expressa en les propostes de model comercial d’aquest POEC.

b) Agent

Ajuntament i venedors del mercat.

14.5.3. Mercat de Sagarra

a) Objectius i criteris

Consideració especial del mercat de Sagarra en els projectes d’urbanització del seu entorn per tal de resoldre els problemes de salubritat i lligams d’accessibilitat.

b) Agent

Ajuntament i venedors del mercat. 

14.6.- Actuacions de cooperació

Les actuacions de dinamització hauran d’anar lligades, directament, a actes de cooperació, i donar lloc a la formació d’un programa específic de dinamització.

El paper del POEC en el programa de dinamització és fonamentalment preveure el marc en que aquest s’ha desenvolupat i establir-ne els criteris generals.

Aquest tipus d’actuacions de dinamització es caracteritzen per la implicació de diversos sectors i institucions en la seva execució, especialment per la presència d’institucions públiques i del sector privat.

A diferència d’altres ciutats, amb un comerç ja molt consolidat, en les que és possible establir eixos comercials diferenciats que d’una o altra manera competeixen entre si, en el cas de Santa Coloma, on l’objectiu fonamental és aconseguir un equipament comercial a l’alçada de la seva dimensió demogràfica, cal partir d’una situació diferent:

· Els eixos i espais comercials tradicionals i que es consolidin a partir de les actuacions del POEC, han de ser espais urbans on es desenvolupin accions de dinamització i animació comercial.

· El conjunt de la ciutat ha de ser objecte d’actuacions de promoció externa i de fidelització de la clientela.

14.6.1. Constitució d’un organisme per a la promoció i dinamització comercial

a) Objectius i criteris

Partint d’aquesta concepció de Santa Coloma, en una primera fase, com un “tot” des de la perspectiva de la promoció comercial, cal constituir un organisme amb personalitat pròpia (patronat, institut municipal, consorci, etc.), que asseguri la cooperació en l’àmbit de la promoció i dinamització comercial.

Han de formar part de les seves instàncies les següents parts:

· Ajuntament i societats municipals de promoció

· Oficina del Comerç de la Generalitat, Diputació i Consell Comarcal

· Cambra de Comerç

· ACI

· Entitats locals i associatives del món del comerç

· Consumidors

L’adhesió de les diverses entitats a l’organisme tindrà caràcter flexible i s’impulsarà la implicació significativa del sector comercial, assegurant la pluralitat d’interessos que aglutini. 

Se’ls haurà de dotar per les seves actuacions de promoció i dinamització comercial de capacitat executiva i professionalitzada.

Les seves tasques, com a criteris generals, són:

· Promoció interna i externa del comerç, especialment pel que fa a la imatge comercial de Santa Coloma com a ciutat de compres (creació d’imatge corporativa).

· Especial consideració en la captació de visitants per tal de conèixer els elements de patrimoni històric i arquitectònic de la ciutat: la ciutat prehistòrica; la ciutat modernista; la nova arquitectura a Santa Coloma.

· Impuls de l’animació comercial als diferents eixos i espais comercials de la ciutat. Diferenciant les accions de dinamització per zones, el nucli antic zona centre, el Fondo i l’entorn del seu mercat; i el mercat de Singuerlín i el seu entorn.

Caldrà prioritzar aquestes actuacions respecte a les accions més globals de promoció externa per a la captació de visitants.

· Campanyes i instruments de fidelització de la clientela.

· Impuls dels plans i programes de dinamització. Continuació dels treballs previs, ja iniciats, pel pla de dinamització de Singuerlín, que haurà de permetre que la inauguració del mercat reformat i la implantació d’un possible centre lúdic –comercial a la Pallaresa integri actuacions de dinamització a l’entorn del comerç urbà del barri.

· Canalització de les ajudes financeres pròpies i de subvencions cap a les finalitats establertes pel Consell General de l’organisme.

· Seguiment de l’evolució de l’equipament comercial, l’execució del POEC i realització d’enquestes de satisfacció dels consumidors. Les tasques de seguiment han d’incloure:

· Coneixement de la programació anual d’actuacions municipals incloses en el POEC. En la seva sessió constituent, aprovarà el calendari de priorització i temporalització de les actuacions, en el marc de les disponibilitats pressupostàries municipals.

· Seguiment dels criteris fixats en el caràcter de les actuacions previstes, de forma especial les operacions de noves polaritats comercials .

· Seguiment de les actuacions de reforma dels mercats municipals.

· Coneixement i debat d’un informe sobre control i disciplina en aquells aspecte que, sense poder estar formalment vinculats al POEC (neteja, disciplina de mercat, etc.) condicionen el desenvolupament de la promoció comercial de la ciutat.

· En totes aquelles actuacions previstes en aquest POEC, que impliquin processos d’informació pública, es donarà audiència especial a l’ens de seguiment del POEC, que emetrà informe.

· Establiments dels programes de desenvolupament d’aquest POEC i les prioritats, en aquelles actuacions que tinguin com agent executor la cooperació entre les institucions públiques i el món associatiu.

b) Agent

L’ens de promoció comercial i dinamització

14.6.2. El cas especial de les activitats firals

a) Objectius i criteris

Les activitats firals, avui centrades en exclusiva a Expocoloma, són una de les actuacions en les que la cooperació és element imprescindible.

El nou impuls de les activitats firals, com activitats promocionals del comerç de Santa Coloma, tan en la seva projecció sobre la clientela (local i externa), com dirigida internament cap a la promoció dels propis comerciants, ha de plantejar-se sobre diversos eixos:

· Estudi de la viabilitat d’un recinte firal permanent amb caràcter polivalent. Possibilitats de finançament i reserva de sòl.  

· Especialització de certs sectors dintre de les activitats firals, especialment lligats als eixos d’especialització del comerç local.

· Promoció de fires de “temporada” (Nadal i Reis, per exemple) com instrument d’animació i creixement de l’espai comercial.

b) Agent

Ajuntament, ACI, empresaris locals.

14.7.- Actuacions pròpies del sector privat empresarial

El caràcter “d’orientació” del POEC, implica que alguna de les actuacions proposades han de ser executades directament pel sector empresarial, sigui amb caire individual (a les pròpies empreses) sigui amb caràcter col·lectiu, a través de les entitats.

Les actuacions que segueixen a continuació són estrictament orientatives ja que són els propis sectors qui les han de programar i executar.

14.7.1. Reconversió i modernització empresarial

a) Objectius i criteris

L’adaptació de les empreses comercials de Santa Coloma tant a les noves tendències de la distribució com a les necessitats expressades pels consumidors. Aquesta modernització ha d’afectar tant a les estructures empresarials com a la pròpia reforma dels establiments.

Les actuacions previstes en els plans de dinamització del comerç urbà, i en els processos de formació i aplicació d’innovacions tecnològiques, han de reservar una proporció de les accions als especialistes en el comerç alimentari, per garantir el manteniment de les seves quotes de mercat.

En el marc dels programes i plans de dinamització del comerç urbà, campanya de diagnosi dels establiments (d’aquells comerciants que s’integrin en el procés), en relació a:

· Merchandising intern de les botigues

· Relació de la botiga amb el carrer, estat de façanes i rètols

· Impactes interns i externs de la il·luminació

· Els aparadors

Pel que fa a la modernització de les estructures empresarials, és una tasca molt més pròpia de cada una de les empreses, en les que difícilment pot entrar un POEC., com instrument d’orientació municipal i de cooperació. Malgrat cal tenir presents els següents factors:

· Impactes de la formació en la reestructuració empresarial

· El factor “emulació” en l’aparició d’operadors nous com a conseqüència de la implantació de noves polaritats

· El paper d’Expocoloma i fires comercials en la difusió d’innovacions tecnològiques i de noves estructures comercials (franquícies, etc.) 

b) Agent

Empresaris individuals i entitats associatives

14.7.2. Les accions col·lectives pròpies dels sectors privats

a) Objectius

Una línia estratègica d’actuació com la que es proposa en el conjunt de les actuacions del POEC, amb un conjunt d’actuacions municipals i un segon 
grup d’accions de cooperació (amb la creació de l’organisme per a la promoció i dinamització), no pot substituir les accions pròpies de les entitats del món del comerç. Al marge de les que li són pròpies (com a patronals del sector, d’assessorament, serveis, lobby, etc.) en el marc del POEC les actuacions col·lectives de les entitats han d’incloure, com a mínim:

· Tasques de formació, a partir d’un programa que contempli mòduls específics pel desenvolupament de les línies marcades en el POEC (especialització, accions de promoció i dinamització col·lectiva, diagnosis empresarials, etc.)

· Sensibilització dels comerciants i incorporació a les tasques d’animació interna pròpies i previstes en els plans i programes de dinamització.

· Desenvolupament d’un associacionisme centrat en la dinamització comercial i la presència en els organismes de promoció comercial de la ciutat.

b) Agent

Entitats associatives del sector.

� Veure artícle 5 de la Llei d’Equipaments Comercials 1/1997 de 24 de març.


� Segons nota tramesa per la Direcció General de Comerç a l’Ajuntament de Santa Coloma en data 20 de juliol del 2000, i que han de servir de base en la revisió del PTSEC.


� Les dades comparatives es refereixen a les que estan reflectides en la memòria del PTSEC del 1997, que pels avanços que s’han fet públics en relació a la situació actual, tenen una certa vigència amb l’excepció del comerç mixt que ha suposat un important increment de l’oferta.


� Enquesta de Pressupostos familiars. INE. Madrid 1991-1999


� Vegeu el ja citat document Santa Coloma Segle XXI. Eixos estratègics de desenvolupament. Desembre 1998 – Novembre 2000


� En l’apartat del model de comerç local d’aquest document, s’estableixen les necessitats per aquest tipus de dotació d’equipament comercial, a partir de la consideració de diferents hipòtesis de quotes de mercat per cada format comercial.

